பினாங்கு மாநில அரசு 13 ஆண்டுகளாக தமிழ்ப்பள்ளிகளுக்கு மானியம் வழங்குகிறது

ஜார்ச்டவுன்- 2008 ஆம் ஆண்டு முதல் 13 ஆண்டுகளாக மாநில அரசு, இந்திய சமூகம் உட்பட எந்தவொரு இனத்தையும் புறக்கணிக்காமல் சம்பந்தப்பட்ட சமூகத்தின் நலனைப் பாதுகாப்பதில் உறுதிக் கொள்கிறது. இது தேசிய ரீதியில் பிரமிக்கும்  குடும்பத்தை மையமாக கொண்ட பசுமை மற்றும் விவேக மாநிலத்தை உருவாக்கும் பினாங்கு2030 இலக்கை நோக்கி பயணிக்கிறது.

மாநில முதல்வர் மேதகு சாவ் கொன்  யாவ் இன்று  13-வது  முறையாக வழங்கப்படும் தமிழ்ப்பள்ளிகள் (ரிம2.0 மில்லியன்); பாலர் பள்ளிகள்(ரிம150,000); பஞ்சாபி பள்ளிகள் (ரிம90,000) மற்றும் தமிழ்ப்பள்ளி மேம்பாட்டு சிறப்பு குழுவிற்கு நிதியம் (ரிம150,000) ஆகியவற்றிற்கான நிதி ஒதுக்கீடு வழங்கும் நிகழ்ச்சியில் மாதிரி காசோலையை எடுத்து வழங்கினார்.

இவ்வாண்டு 28 தமிழ்ப்பள்ளிகளுக்கும் மாநில அரசு ரிம2.0 மில்லியன் நிதி ஒதுக்கீட்டைப் பகிர்ந்தளித்துள்ளதாக தமதுரையில்  முதல்வர் குறிப்பிட்டார்.

“இந்த நிதி ஒதுக்கீடு தமிழ்ப்பள்ளிகளின் அனைத்து மேம்பாட்டுத் திட்ட செலவினத்தை ஈடுகட்ட முடியாது  என்பதை  அறிவோம். இருப்பினும், பினாங்கு மாநிலத்தில் சிறந்த  மனித மூலதனத்தை உருவாக்க இது ஒரு  நல்ல முதலீட்டிற்கான தொடக்க புள்ளியாக விளங்கும்  என நம்பிக்கை தெரிவித்தார்.

நில விவகாரங்கள் & பொருளாதாரம் மற்றும் தகவல் தொடர்பு ஆட்சிக்குழு உறுப்பினருமான  கொன் யாவ், அண்மையில் தனது நிர்வாகத்தின் கீழ் ஆயிர் ஈத்தாம் பகுதியில் விண்ணப்பித்த ஒரு தமிழ்ப்பள்ளிக்கு நிலம் வழங்க ஒப்புதல் வழங்கப்பட்டுள்ளது.

“சம்பந்தப்பட்ட பள்ளி நிர்வாகம் அந்நிலம் பெற மாநில அரசிடம் மேல்முறையீடு செய்ய வேண்டும். இவ்வாறு செய்வதன் மூலம் அப்பள்ளிக்கு  தொந்தரவு செய்வது எங்கள் நோக்கம் அல்ல மாறாக அப்பள்ளிக்கு வழங்கப்படும் 2 ஏக்கர் நிலம் சுமார் ரிம30 மில்லியன்  மதிப்புக்கொண்டது, எனவே அதனை அனைவரும் உணர வேண்டும் என்று எண்ணம் கொள்வதாக கூறினார்.

மேலும், பினாங்கு மாநிலத்திற்கு வெளியில் இருக்கும் தமிழ்ப்பள்ளி ‘உரிமத்தை’ பயன்படுத்தி  மாநில அரசு வழங்கிய தாமான் பாகான்  நிலத்தில் புதிய தமிழ் தொடக்கப்பள்ளி கட்டப்பட வேண்டும் என்ற சட்டமன்ற உறுப்பினர் சத்தீஸ் பரிந்துரைக்கு ஆதரவு  அளிப்பதாக அவர் கருத்து தெரிவித்தார்.

“தமிழ்ப்பள்ளிகளின் முன்னேற்றத்திற்கு பாலர் பள்ளிகள் அடித்தளமாக திகழ்கிறது. எனவே மாநில அரசு தமிழ்ப்பள்ளிகளில் இயங்கி வரும் தனியார் பாலர் பள்ளிகளையும் மாநில அரசு தற்காத்து வரும் வகையில் அதன் மேம்பாட்டிற்கும் மாநில அரசு ரிம 150,000 நிதி ஒதுக்கீட்டை இவ்வாண்டும் வழங்கியது,” என இரண்டாம் துணை முதல்வர் பேராசிரியர் ப.இராமசாமி கூறினார்.

பிறை சட்டமன்ற உறுப்பினருமான இராமசாமி, அரசாங்க உதவியுடன் தற்போது இயங்கும் பாலர் பள்ளிகளைக் காட்டிலும் முன்னதாகவே  இயங்கிய தனியார் தமிழ் பாலர் பள்ளி பற்றியும் கவனம் செலுத்த வேண்டும் என பள்ளி நிர்வாகத்திடம் கோரிக்கை விடுத்தார்.

மாநில அரசு ஒவ்வொரு ஆண்டும் வழங்கும் நிதி ஒதுக்கீட்டை சிறந்த முறையில் பெற்றோர் ஆசிரியர் சங்கம் மற்றும் தலைமை ஆசிரியர்கள் பயன்படுத்தி தமிழ்ப்பள்ளியின் பொது வசதிகள், கல்வி மேம்பாட்டுத் திட்டங்கள் மேம்படுத்தப்பட்டுள்ளன என மேலும் தெரிவித்தார்.

“தமிழ்ப்பள்ளி மாணவர்கள் அறிவியல் மற்றும் தொழில்நுட்ப துறையில் நிபுணத்துவம் பெறுவதற்கு ஊக்குவிக்கும் வகையில் எட்டு தமிழ்ப்பள்ளிகளில் ‘மேக்கர் லேப்’ எனும் அறிவியல் கூடம் அமைக்கப்பட்டுள்ளதாக குறிப்பிட்டார்.

இந்நிகழ்ச்சியில்  பாகான் டாலாம் சட்டமன்ற உறுப்பினர் சத்தீஸ் முனியாண்டி; தமிழ்ப்பள்ளிகளுக்கான சிறப்புக் கண்காணிப்புக் குழுத் தலைவர் டத்தோ கே.அன்பழகன்; பெற்றோர் ஆசிரியர் சங்க பொறுப்பாளர்கள், தலைமை ஆசிரியர்கள், ஆசிரியர்கள், அரசு சாரா பொறுப்பாளர்கள் என பலரும் கலந்து சிறப்பித்தனர்.


பினாங்கு மாநில அரசைப் பற்றிய பினாங்கு வாழ் இந்திய மக்களின் கருத்துகளும் எதிர்பார்ப்புகளும்

கடந்த 2008-ஆம் ஆண்டு நிகழ்ந்த தேர்தல் சுனாமியால் பினாங்கு மாநிலத்தில் ஆட்சி மாற்றம் ஏற்பட்டது. கடந்த 50 ஆண்டுகளாகத் தேசிய முன்னணியின் கீழிருந்த பினாங்கு மாநிலத்தை ஜனநாயக செயற்கட்சி பெரும்பான்மையில் வெற்றி பெற்று மக்கள் நீதிக் கட்சி மற்றும் மலேசிய இஸ்லாம் கட்சியுடன் இணைந்து மக்கள் கூட்டணியாக ஆட்சி பீடத்தில் அமர்ந்தது. மக்கள் கூட்டணி அரசு ஆட்சியில் அமர்ந்து ஐந்து ஆண்டுகள் நிறைவடைந்த வேளையில் பினாங்கு வாழ் இந்தியர்களின் மனவெளிப்பாட்டை அறிய தமிழ் முத்துச் செய்திகள் பொதுமக்களைச் சந்தித்து அவர்களின் கருத்துகளைப் பெற்றது. அவர்கள் என்னென்ன சொன்னார்கள் என்று பார்ப்போமா?

பினாங்கு பெருநிலத்தில் வாழ்ந்து  வரும் மாரிமுத்து, வயது 47 பினாங்குத் தீவில் உள்ள தனியார் கல்லூரியில் விரிவுரையாளராகப் பணியாற்றி வருகிறார். பல தங்கத் திட்டங்களை அறிமுகம் செய்த மாநில அரசுக்குத் தன் நன்றியினைத் தெரிவித்துக் கொண்டார். வசதி வாய்ப்பற்ற மக்களுக்கு உதவும் வண்ணம் தங்கத் திட்டங்களின் வழி நிதியுதவி வழங்குவது மிகவும் பாராட்டுக்குரியது என்றார். ஆனால், பினாங்கு மாநிலத்தில் வீட்டு விலை அளவுக்கு அதிகமாக உயர்ந்து வருவதைச் சுட்டிக்காட்டினார். இதனால், குறைந்த வருமானம் பெறும்  மக்கள் சொந்த மனை வாங்குவதில் சிரமத்தை எதிர்நோக்குகின்றனர் என்றார். அண்மையில் முதல்வர் அறிவித்த மலிவுவிலை வீடமைப்புத் திட்டம் மிகவும் வரவேற்கத்தக்கது. ஆனால், அதிகமான வீடுகள் கட்டப்பட வேண்டும் என்று கேட்டுக் கொண்டார். அதனைத் தவிர்த்து, அரசு ஊழியர்களின் சேவை மனநிறைவைத் தரக்கூடியதாக இல்லை என வருத்தம் தெரிவித்தார். பினாங்கு மாநிலம் தொடர்ந்து முன்னேற்றப் பாதையில் பயணிப்பதற்குத் தம் வாழ்த்துகளைக் கூறிக் கொண்டார்.

திரு மாரிமுத்து

தொடர்ந்து, குறைந்த வருமானம் பெறும் இராஜேஸ்வரி, 42 மற்றும் மகேஸ்வரி, 47 ஆகிய இரு மாதர்களும் நடப்பு மாநில அரசின் நிர்வாகத் திறனைப் பாராட்டிப் பேசினர்.  பாயா தெருபோங்கில் வசிக்கும் திருமதி இராஜேஸ்வரி சாலைகள் அதிகமாக சீரமைக்கப்பட்டிருக்கின்றன என்று மகிழ்ச்சி தெரிவித்தார், மேலும், பண்டார் பாரு பார்லிம் வட்டாரம் அதிக மேம்பாடு அடைந்திருப்பதைச் சுட்டிக் காட்டினார். எதிர்காலத்தில் பாயா தெருபோங் வட்டாரமும் மேன்மையடைய அவ்வட்டார மக்கள் பிரதிநிதி வழிவகுக்க வேண்டும் என்றார். அதோடு, உடல் ஊனமுற்றிருக்கும் தன் தம்பி துணை முதல்வர் பேராசிரியர் ப இராமசாமியின் உதவியால் சமூக நல வாரியத்திடமிருந்து மாதந்தோறும் ரிம300 பெறுவதாகக் கூறினார். பாடாங் தெம்பாக்கில் வசிக்கும் திருமதி மகேஸ்வரி அவர்கள் தனித்து வாழும் தாயாக இருப்பதால் அவருக்கு உரிய உதவித் தொகைகளை எவ்வாறு பெறுவது என்று தெரியவில்லை என்று கூறினார். முத்துச் செய்திகள் சார்பில் அவருக்குத் தேவையான விளக்கங்களை அளித்தோம். எனவே, பொதுமக்கள் தங்கள் தொகுதி சட்டமன்ற உறுப்பினர்களையும் நாடாளுமன்ற உறுப்பினர்களையும் அறிந்து வைத்திருத்தல் மிகவும் அவசியம். மாநில அரசு வழங்கும் அனைத்து உதவித் திட்டங்களுக்கும் நீங்கள் அருகிலுள்ள சட்டமன்றச் சேவை மையத்திற்குச் சென்று பதிந்து கொள்ளலாம். மேலும், இம்மாதர்கள், இந்தியர்களுக்கு எல்லா நிலையிலும் குறைவான வாய்ப்பே வழங்கப்படுகிறது என்று வருத்தம் தெரிவித்தனர்.

அடுத்ததாகப், பினாங்கு வாழ் இந்திய இளையோர்களின் கருத்துகளைப் பெற முற்பட்டபோது, அனுசுயா முனிரத்தினம் 23, மற்றும் சோபனா வாசுதேவன் 23 ஆகிய யுவதிகளைப் பினாங்கு குறைந்தவிலை வீட்டுத் திட்டத்தில் பதிவு செய்ய வந்திருந்த போது சந்தித்தோம். ரசாக் பல்கலைக்கழகத்தில் கணக்கியல் துறையில் பயிலும் இவ்விரு மாணவர்களும் பினாங்கு மாநிலத்தில் உயர்ந்து வரும் வீட்டு விலைகளைக் கண்டு அஞ்சுவதாகக் கூறினார். எதிர்காலத்தில் பினாங்கில் ஒரு வீட்டைச் சொந்தமாக்கிக் கொள்ள வேண்டும் என்கிற ஆசையை நிறைவேற்ற மாநில அரசு வழிவகுத்துள்ளது. ஆனால், எங்களைப் போல் எத்தனைப் பேர் இருப்பார்கள். எனவே குறைந்த விலையில் அதிகமான வீடுகள் கட்டப்பட வேண்டும் என்று தங்கள் கோரிக்கைகளைத் தெரிவித்தனர். மேலும், அரசாங்க வேலைகளில் இந்தியர்களுக்கு அதிக வாய்ப்பு வழங்கப்பட வேண்டும் என்று கேட்டுக் கொண்டனர். இவ்வாண்டு நடைபெறவிருக்கும் தேர்தலில் முதல் முறையாக வாக்களிக்கவிருக்கும் இவர்கள் பினாங்கு மாநிலத்தைச் சிறந்த முறையில் நிர்வகிக்க வல்ல அரசே வெற்றி பெற வேண்டும் என்று வாழ்த்துத் தெரிவித்தனர்.

செல்வி ஷோபனா

செல்வி அனுசுயா

தொடர்ந்து, பட்டதாரிகளான மாலினி நாயுடு மற்றும் ரத்னா ராகவன் அவர்கள் 2008-ஆம் ஆண்டிற்குப் பிறகு பினாங்கில் சில மாற்றங்களைக் காணமுடிகிறது என்றனர். தனியார் கல்லூரியில் விரிவுரையாளராகப் பணியாற்றும் மாலினி, பினாங்கின் போக்குவரத்து மிகவும் மோசமாக இருப்பதாகக் கருத்துத் தெரிவித்தார். சாலை நெரிசல் ஆங்காங்கே அதிகரித்து வருவதால் பொது போக்குவரத்து மேம்படுத்த வேண்டும் என்றும் அதற்கு மோனோரயில் சேவை அமைக்கப்பட வேண்டும் என்றும் கூறினார். மேலும், பட்டதாரிகளுக்கு அதிக வேலை வாய்ப்பு வழங்கப்படுதல் மிகவும் அவசியம் என்றார். திறமையான நம் மாணவர்கள் பினாங்கில் வேலை கிடைக்காமல் கோலாலம்பூர் போன்ற மாநகரங்களுக்குப் படையெடுத்துச் செல்வதைச் சுட்டிக் காட்டினார். தனியார் நிறுவனத்தில் வேலை செய்யும் ரத்னா அவர்கள் பொது போக்குவரத்துச் சேவை, மக்கள் முதன்மையாகப் பயன்படுத்தும் போக்குவரத்துச் சாதனமாக விளங்க அரசு வழிவகுக்க வேண்டும் என்றார். உச்சக்கட்ட நேரங்களில் ரேபிட் பேருந்துச் சேவையை அதிகப்படுத்துதல் மிகவும் அவசியம் என்றார். அதுமட்டுமல்லாது, இவரும்  உயர்ந்துவரும் வீட்டு விலைகளைச் சுட்டிக் காட்டினார். நடப்பு மாநில அரசு பொதுமக்களுக்குப் பயன்தரக்கூடிய மாற்றங்களைக் கொண்டுவர வேண்டும் என்றும் கேட்டுக் கொண்டார்.

செல்வி மாலினி

இப்படி, கருத்துரைத்த அனைவரும், பினாங்கில் உயர்ந்து கொண்டே போகும் விட்டின் விலைவாசியை மாநில அரசு கட்டுப்படுத்த வேண்டும் என்றனர்.  கருத்துப் பகிர்வில் பங்கெடுத்த அனைவரும், வளமான வாழ்க்கை வாழ எல்லா வசதி வாய்ப்புகளையும் கொண்டு பினாங்கு மாநிலம் சிறந்த தளமாக அமைய வேண்டும் என்றும் அதற்கு மாநில அரசு வழிவகுக்க வேண்டும் என்றும் விருப்பம் தெரிவித்தனர்.


பினாங்கு மாநில அளவிலானப் பசுமை பள்ளி விருது போட்டி 2015

பினாங்கு மாநில அளவிலானப் பசுமை பள்ளி விருது
2015-
க்கான விளக்கக் கூட்டம் கடந்த
8
ஏப்ரல்
2015-
ஆம் நாள்

படம் 2: நிகழ்வில் கலந்து கொண்ட பள்ளிக்கூட மாணவர்களும் ஆசிரியர்களும்.

கொம்தார் அரங்கில் இனிதே நடைபெற்றது
.
ஆறாவது ஆண்டாக நடத்தப்படும் இவ்விருதளிப்பு விழா பினாங்கு மாநில மக்கள் கூட்டணி அரசின் ஆதரவோடு பினாங்கு நகராண்மைக் கழகம் ஏற்பாடுச் செய்துள்ளது
.
இவ்விளக்கக் கூட்டத்தில் பினாங்கு தீவுப் பகுதியில் உள்ள ஆரம்பப்பள்ளி மற்றும் இடைநிலைப்பள்ளி மற்றும் இவ்வாண்டு பாலர் பள்ளி மாணவர்களும் தத்தம் ஆசிரியர்களுடன் கலந்து சிறப்பித்தனர்
. 2015-
ஆம் ஆண்டுக்கானப் பசுமை பள்ளி விருது போட்டியைத் தொடக்கி வைத்தார் பினாங்கு நகராண்மைக் கழக செயலாளரும் பொறியியலாளருமான அங் அய்ங் தாய்
.

படம்1: பசுமை பள்ளி 2015-க்கான நிகழ்வினை அதிகாரப்பூர்வமாகத் துவக்கி வைத்தார் பினாங்கு நகராண்மைக் கழகச் செயலாளர் பொறியியலாளருமான அங் அய்ங் தாய். (உடன் மற்ற ஆதரவாளர்கள்)

பசுமை பள்ளி விருது
பினாங்கு தீவில் உள்ள

பள்ளி மாணவர்கள் அணிகளாக ஒன்றிணைந்து
சுற்றுச்சூழல்
பாதுகாப்பு மற்றும் அவசியத்தைப் பற்றிய விழிப்புணர்வை மேம்படுத்தவே ஏற்பாடுச் செய்யப்பட்டுள்ளது
.
சுற்றுச்சூழல் மேலாண்மை மற்றும் வலுவான மரபுவழி அணுகுமுறை அடிப்படையில் கழிவு குறை
த்து

சுற்றுச்சூழலை
பாதுகாப்பதை
முதன்மை நோக்கமாக இத்திட்டம் கொண்டுள்ளது என தமது வரவேற்புரையில் கூறினார்
பினாங்கு நகராண்மைக் கழக செயலாளரும் பொறியியலாளருமான அங் அய்ங் தாய்
.

கடந்தாண்டு இப்போட்டிக்கு சுமார்
41
பள்ளிக்கூடங்கள் கலந்து கொண்டன
.
இவ்வாண்டு இன்னும் அதிகமான விண்ணப்பங்கள் எதிர்ப்பார்க்கப்படுகின்றன
.
இப்போட்டி
மறுசுழற்சி
,
படைப்பாற்றல் மற்றும்
புதுமை
,
தூய்மை
,
பசுமை
,
சமூக ஈடுபாடு
,
உணவு கழிவு
பயன்பாடு
,
பயன்படுத்தப்ப
ட்ட
 சமையல் எண்ணெய்
பயன்பாடு
,
எரிசக்தி
/
மின்சாரம் சேமிப்பு
,
தண்ணீர் சேமிப்பு
,
நெகிழி
 பைக
ளின் பயன்பாடு

என்ற அடிப்படையில் மதிப்பெண்கள் வழங்கப்படும்
.
முதல் நிலை வெற்றியாளர்களுக்கு ரிம
2,000 ,
பரிசு கோப்பை மற்றும் நற்சான்றிதழ் வழங்கப்படும்
.
தொடர்ந்து
9
வெற்றியாளர்கள் பரிசுகளைப் பெறுவர்
.

இப்போட்டி இவ்வாண்டு ஆகஸ்டு மாதம் வரை நடைபெறும்
.
இப்போட்டிக்கான விண்ணப்பப்பாரத்தை
www.mppp.gov.my

என்ற அகப்பக்கத்தின் வாயிலாகவும் பதிவிரக்கம் செய்துக்கொள்ளலாம்
.
பசுமை பள்ளி போட்டிக்கான இதர ஆதரவாளர்கள்
F&N
குளிர்பான விநியோகஸ்தர்
,
தெர்தெரா பெக் சென்
.
பெர்ஹாட்
,
பினாங்கு ஶ்ரீ தஞ்சோங்
,
பினாங்கு சுற்றுச்சூழல்
துறை
 மற்றும்
பினாங்கு கல்வித் துறை
 இணைந்து ஏற்பாடுச் செய்துள்ளனர்
.

}


பினாங்கு மாநில அளவிலான கிறிஸ்மஸ் கொண்டாட்டம்

பினாங்கு மாநில கிறிஸ்மஸ் கொண்டாட்டத்தில் கலந்து கொண்ட பொதுமக்கள்.

பினாங்கு மாநில அளவிலான கிறிஸ்துமஸ் திறந்த இல்ல உபசரிப்பு ஏழாவது முறையாக மிகச் சிறப்பாகக் கொண்டாடப்பட்டது. மாநில அளவிலான கிறிஸ்துமஸ் பெருநாள் கொண்டாட்டம் கடந்த டிசம்பர் 13-இல் பினாங்கு (St.Snne) தேவாலய வளாகத்தில் இனிதே நடைபெற்றது. பினாங்கு மாநில அரசும் மலேசிய கிறிஸ்துவக் கூட்டமைப்பு கழகமும் இணைந்து ஏற்பாடுச் செய்தனர். தொடர்ந்து ஏழாம் முறையாக நடைபெறும் இந்த மாநில அளவிலான கிறிஸ்துமஸ் விருந்துபசரிப்பில் ஆயிரக்கணக்கானோர் பங்குபெற்றனர். இந்தக் கிறிஸ்துமஸ் கொண்டாட்டத்தில் பினாங்கு மாநில முதல்வர் மேதகு லிம் குவான் எங் சிறப்பு வருகையளித்தார்.

பினாங்கு மாநில கிறிஸ்மஸ் கொண்டாட்டத்தில் சிறப்பு படைப்பு வழங்கிய நடனக் குழுவினர்.

நிகழ்வில் சிறப்புரையாற்றிய மாநில முதல்வர் நாட்டில் வளத்தையும் அமைதியும் நிலைநாட்ட அனைவரும் ஒன்றாக பாடுப்படுவோம் என சூளுரைத்தார். இவ்வாண்டுக்கான கருப்பொருள் “Emmanuel– God With Us” என்பதாகும். இதனிடையே, இம்முறை பினாங்கில் உள்ள அனைத்து தேவாலயங்களும் இணைந்து ஆறு கருணை இல்லங்களுக்கு உதவி நல்கினர் என்பது குறிப்பிடத்தக்கதாகும். மாநில அளவிலானத் திறந்த இல்ல உபசரிப்பில் பினாங்கு மாநில பிரபல உணவு வகைகளான லக்சா பினாங், மீன் தலைக்கறி, சார் கோய் தியாவ், செண்டோல் மற்றும் பல இடம்பெற்றன. மலேசிய கிறிஸ்துவக் கூட்டமைப்பின் தலைவர் திரு சாம் சுரேந்திரன் கிறிஸ்மஸ் திறந்த இல்ல உபசரிப்பிற்கு வருகை அளித்த அனைவரையும் வருக வருக என வரவேற்றதுடன் இவ்விழா நடைபெறுவதற்கு உறுதுணையாகத் திகழ்ந்த மாநில நம்பிக்கை கூட்டணி அரசிற்கும் மனமார்ந்த நன்றி மாலை சூட்டினார்.

இந்நிகழ்விற்கு மாநில முதல்வர் மேதகு லிம் குவான் எங், மாநில ஆட்சிக்குழு உறுப்பினர்கள், சட்டமன்ற உறுப்பினர்கள், கிறிஸ்துவக் கூட்டமைப்பு உறுப்பினர்கள் ஆகிய முக்கிய பிரமுகர்கள் உட்பட பல்லின மக்களும் கலந்து சிறப்பித்தனர்.


பினாங்கு மாநில அளவிலான கிறிஸ்துமஸ் கொண்டாட்டம்

பிறை தொகுதியின் கிறிஸ்துமஸ் கொண்டாட்டத்தில் மாநில இரண்டாம் துணை முதல்வர் பேராசிரியர் ப.இராமசாமி சிறுவர்களுக்குப் பரிசு வழங்கினார்.

பினாங்கு மாநில அளவிலான கிறிஸ்துமஸ் திறந்த இல்ல உபசரிப்பு 8-வது முறையாக மிகச் சிறப்பாகக் கொண்டாடப்பட்டது. மாநில அளவிலான கிறிஸ்துமஸ் பெருநாள் கொண்டாட்டம் கடந்த டிசம்பர் 18-இல் பினாங்கு ஃபோட் கொன்வாலிஸ் வளாகத்தில் இனிதே நடைபெற்றது. பினாங்கு மாநில அரசும் மலேசிய கிறிஸ்துவக் கூட்டமைப்பு கழகமும் இணைந்து ஏற்பாடு செய்தனர். தொடர்ந்து 8-வது முறையாக நடைபெறும் இந்த மாநில அளவிலான கிறிஸ்துமஸ் விருந்துபசரிப்பில் ஆயிரக்கணக்கானோர் பங்குப்பெற்றனர். இந்தக் கிறிஸ்துமஸ் கொண்டாட்டத்தில் பினாங்கு மாநில முதல்வர் மேதகு லிம் குவான் எங் சிறப்பு வருகையளித்தார்.

நிகழ்வில் சிறப்புரையாற்றிய மாநில முதல்வர் நாட்டில் வளத்தையும் அமைதியும் நிலைநாட்ட அனைவரும் ஒன்றாக பாடுப்படுவோம் என சூளுரைத்தார். இவ்வாண்டுக்கான கருப்பொருள் “அனைவரிடமும் சமாதானம் & ஒற்றுமையாக இருத்தல்” என்பதாகும். இதனிடையே, இம்முறை பினாங்கில் அனைத்து தேவாலயங்களும் இணைந்து ஆறு கருணை இல்லங்களுக்கு உதவி நல்கினர் என்பது குறிப்பிடத்தக்கதாகும். மலேசிய கிறிஸ்துவக் கூட்டமைப்பின் தலைவர் திரு சாம் சுரேந்திரன் கிறிஸ்துமஸ் திறந்த இல்ல உபசரிப்பிற்கு வருகை அளித்த அனைவரையும் வருக வருக என வரவேற்றதுடன் இவ்விழா நடைபெறுவதற்கு உறுதுணையாகத் திகழ்ந்த மாநில நம்பிக்கை கூட்டணி அரசிற்கும் மனமார்ந்த நன்றி மாலை சூட்டினார்.

மாநில அளவிலான கிறிஸ்துமஸ் கொண்டாட்டத்தில் கலந்து கொண்ட சிறுவர்கள்

பினாங்கு மாநிலத்தில் நம்பிக்கை கூட்டணி அரசு ஆங்காங்கே கிறிஸ்துமஸ் திறந்த இல்ல உபசரிப்பை நடத்துகிறது. பிறைத் தொகுதியின் சமூக முன்னேற்றம் மற்றும் மேம்பாட்டுக் கழகமும் பிறை சட்டமன்றமும் இணைந்து கிறிஸ்துமஸ் திறந்த இல்ல உபசரிப்பை ஏற்பாடு செய்திருந்தனர். நிகழ்வில் சிறப்புரையாற்றிய இரண்டாம் துணை முதல்வர் பேராசிரியர் ப.இராமசாமி அனைத்து இன மக்களும் ஒன்றுமையாக இருந்து இப்பண்டிகையை மேலும் மெருகூட்ட வேண்டும் என்று கேட்டுக் கொண்டார். அத்தினத்தன்று கலைநிகழ்ச்சியும் நம் நாட்டின் திறன்மிக்க கலைஞர்களின் படைப்புகளும் நிகழ்விற்கு சிறப்பு சேர்த்தன. அங்கு பொதுமக்கள் புற்றீசல் போல திரண்டனர். சுமார் 1,500 பேருக்கு உணவு பண்டங்கள் வழங்கப்பட்டன. இதனிடையே, 150 சிறுவர்களுக்கு மிகவும் பிடித்தமான பண்டிகை பரிசு பிறை சட்டமன்ற உறுப்பினர் ப.இராமசாமி தமது பொற்கரத்தால் வழங்கினார்.


படம் 1: பினாங்கு மாநில கிறிஸ்மஸ் கொண்டாட்டத்தில் கலந்து கொண்ட உகாண்டா நாட்டை சேர்ந்த சிறுவர்களை அரவணைத்தார் மாநில முதல்வர்.

பினாங்கு மாநில அளவிலான கிறிஸ்மஸ் திறந்த இல்ல உபசரிப்பு ஆறாவது முறையாக மிகச் சிறப்பாகக் கொண்டாடப்பட்டது. மாநில அளவிலான கிறிஸ்மஸ் பெருநாள் கொண்டாட்டம் கடந்த டிசம்பர் 14-இல் பினாங்கு சரித்திர புகழ்ப்பெற்ற ஃபொர்ட் கார்னிவல்ஸ் (Fort Cornwallis) தளத்தில் இனிதே நடைபெற்றது. பினாங்கு மாநில அரசும் மலேசிய கிறிஸ்துவக் கூட்டமைப்பு கழகமும் இணைந்து ஏற்பாடு செய்தனர். தொடர்ந்து ஆறாம் முறையாக நடைபெறும் இந்த மாநில அளவிலான கிறிஸ்மஸ் விருந்துபசரிப்பில் ஆயிரக்கணக்கானோர் பங்குப்பெற்றனர். இந்தக் கிறிஸ்மஸ் கொண்டாட்டத்தில் பினாங்கு மாநில முதல்வர் மேதகு லிம் குவான் எங் சிறப்பு வருகையளித்தார்.

நிகழ்வில் சிறப்புரையாற்றிய மாநில முதல்வர் அவர்கள் நாட்டில் வளமையும் அமைதியும் நிலைநாட்ட அனைவரும் ஒன்றாக பாடுப்படுவோம் என சூளுரைத்தார். மாநில அளவிலானத் திறந்த இல்ல உபசரிப்பில் பினாங்கு மாநில பிரபல உணவு வகைகளான லக்சா பினாங், மீன் தலைக்கறி, சார் கோய் தியாவ், செண்டோல் மற்றும் பல இடம்பெற்றன. மலேசிய கிறிஸ்துவக் கூட்டமைப்பின் தலைவர் திரு சாம் சுரேந்திரன் கிறிஸ்மஸ் திறந்த இல்ல உபசரிப்பிற்கு வருகை அளித்த அனைவரையும் வருக வருக என வரவேற்றதுடன் இவ்விழா நடைபெறுவதற்கு உறுதுணையாகத் திகழ்ந்த மாநில மக்கள் கூட்டணி அரசிற்கும் மனமார்ந்த நன்றி மாலை சூட்டினார்.

படம் 2: பினாங்கு மாநில கிறிஸ்மஸ் கொண்டாட்டத்தில் கலந்து கொண்ட பொதுமக்கள்.

இந்நிகழ்விற்கு மாநில முதல்வர், மாநில ஆட்சிக்குழு உறுப்பினர்கள், சட்டமன்ற உறுப்பினர்கள், கிறிஸ்துவக் கூட்டமைப்பு உறுப்பினர்கள் ஆகிய முக்கிய பிரமுகர்கள் உட்பட பல்லின மக்களும் கலந்து சிறப்பித்தனர்.


பினாங்கு மாநில அளவிலான துப்புரவுப் பணி

பினாங்கு மாநில அளவிலானத் துப்புரவுப் பணி நிகழ்வை பற்றி செய்தியாளர் சந்திப்பில் பேசிய ஆட்சிக்குழு உறுப்பினர் டாக்டர் அஃபீஃப் பஹார்டின்.

பினாங்கு மாநிலத்தில் டிங்கி காய்ச்சல் சம்பவத்தைக் குறைக்கும் முயற்சியில் கடந்த 17-ஆம் திகதி பினாங்கு மாநில தீவு மற்றும் பெருநிலப்பகுதி 39 இடங்களில் துப்புரவுப் பணி (Program Gotong Royong Penang Sihat) ஏற்பாடுச் செய்யப்பட்டது. இந்நிகழ்வு பினாங்கு செபெராங் பிறை நகராண்மைக் கழகம், பினாங்கு மாநகர் கழகம், பினாங்கு சுகாதார துறை, மாநில அரசு மற்றும் பொதுமக்களின் ஒத்துழைப்புடன் இனிதே நடைபெற்றது. இந்நிகழ்வு பத்து மாவுங் தாமான் இண்டாவில் இனிதே துவக்கி வைத்தார் பினாங்கு மாநில முதல்வர் மேதகு லிம் குவான் எங்.

ஆரோக்கிய பினாங்கு துப்புரவுப் பணி மூன்றாவது முறையாக பினாங்கு மாநிலத்தில் நடத்தப்படுவது குறிப்பிடத்தக்கதாகும். நிகழ்வில் சிறப்புரை வழங்கிய மாநில முதல்வர் பினாங்கில், இவ்வாண்டு ஜனவரி தொடங்கி மே மாதம் 9-ஆம் திகதி வரை 1,830 (175.2%) டிங்கி காய்ச்சல் வழக்குகள் பதிவாகியுள்ளதைக் குறிப்பிட்டார். இது 2014-ஆம் ஆண்டைக் காட்டிலும் 1,165 டிங்கி வழக்குகள் கூடுதலாகும். எனவே, இந்நிலையை களையும் பொருட்டு மாநில அரசு டிங்கி கொசு ஆதிக்கம் அதிகமாக இருக்கும் இடங்களான கட்டுமானப் பகுதிகள் மற்றும் கழிவு அகற்றும் இடங்களை அவ்வப்போது கண்காணித்து வருகிறது. இதனிடையே, ஆங்காங்கே விழிப்புணர்வு கருத்தரங்குகள், டிங்கி பரவும் பகுதிகளில் உடனடி நடவடிக்கைகள் நடத்தி வருவது பாராட்டக்குரியதாகும்.

பொதுமக்கள் பினாங்கு துப்புரவுப் பணியில் பங்குப் பெற்று டிங்கி கொசு பரவுவதைத் தடுக்க முயற்சிக்க வேண்டும். பொதுமக்கள் வீட்டுச் சுற்றுப்புரத்தை தூய்மையுடனும் நீர் தேங்குவதை தவிர்க்கவும் வேண்டும் என ஏற்பாட்டுக் குழுவினர் கேட்டுக் கொண்டனர். டிங்கி காய்ச்சல் ஏற்படுவதைத் தவிர்க்க பொதுமக்களுடையே விழிப்புணர்வு மிக அவசியமாகும். காய்ச்சல், உடல் சோர்வு, வாந்தி, உடலில் சிவப்பு புள்ளிகள் இருப்பதை அறிந்தால் உடனே மருத்துவரிடம் சிகிச்சை பெறுமாறு பொதுமக்களுக்கு நினைவுறுத்தப்பட்டது.}


பினாங்கு மாநில அளவிலான தேசிய தடுப்பூசி திட்டம் தொடங்க விழா கண்டது

ஜார்ச்டவுன் -பினாங்கு மாநில அளவிலான தேசிய தடுப்பூசி திட்டத்தை மாநில  முதல்வர், மேதகு சாவ் கொன் யாவ்  இன்று

பினாங்கு பொது மருத்துவமனையில் கோவிட்-19 தடுப்பூசியைப் (Pfizer-BioNTech) பெற்றுக் கொண்டு அதிகாரப்பூர்வமாகத் தொடக்கி வைத்தார்.

மாநில முதல்வர் தடுப்பூசி பெறுவதற்கான அனுமதி கடிதத்தில் கையெழுத்திடும் முன்பு விளக்கம் அளிக்கப்பட்டது. பதிவுக்குப் பின்பு, தாதியர் மேலாண்மையாளராகப் பணிப்புரியும் மெட்ரன் ஹபீசா ஹம்ஸா முதல்வருக்கு கோவிட்-19 தடுப்பூசியைச் செலுத்தினார்.

கோவிட்-19 தடுப்பூசி செலுத்தும் செயல்முறையை நிறைவுச்செய்ய ஏறக்குறைய 30 நிமிடங்கள் எடுக்கப்படுகிறது.

இன்று கோவிட் -19 தடுப்பூசியை மாநில முதல்வரை தவிர்த்து,  பினாங்கு காவல்துறைத் தலைவர், டத்தோ சஹாபுதீன் அப்துல் மனன்; முதலாம் துணை முதல்வர், டத்தோ அமாட் ஜாகியுதீன் அப்துல் ரஹ்மான்; இரண்டாம் துணை முதல்வர், பேராசிரியர் ப.இராமசாமி; மாநில செயலாளர், டத்தோ அப்துல் ரசாக் ஜாஃபர்; பினாங்கு மாநில சுகாதாரத் துறை இயக்குநர் டாக்டர் அஸ்மயானி காலிப் மற்றும் ஆறு மருத்துவ ஊழியர்கள் பெற்றுக்கொண்டனர்.

மாநில அரசு தலைவர்கள் இந்த தடுப்பூசி போட்டுக்கொண்டதன் மூலம்  கோவிட்-19 தொற்றுநோய் பரவுவதை தடுக்கும் முயற்சியில் இம்மாநில மக்களுக்கும் தடுப்பூசி போடுவதற்கான நம்பிக்கையை அளிக்கும், என்றார்.

“அதிர்ஷ்டவசமாக, கோவிட்-19 தடுப்பூசி ஊசி செயல்முறை வலி இல்லாமல் சீராக செலுத்தப்பட்டது. 15 நிமிடங்கள் காத்திருந்த பிறகு, இரத்த அழுத்தமும் பரிசோதனை செய்யப்பட்டது. இது எங்கள் அனைவருக்கும் ஒரு புதிய அனுபவத்தை அளித்தது.

“எனவே, பினாங்கு வாழ் பொது மக்கள் தேசிய கோவிட் -19 தடுப்பூசி திட்டத்தை ஆதரிக்க ‘மைசெஜ்தெரா’ செயலியில் பதிவு செய்து பின்னர் தடுப்பூசி பெற்றுக் கொள்ளுமாறு கேட்டுக்கொள்கிறேன்,” என்றார்.

அண்மையில், பினாங்கு மாநிலத்தில் 16,380 டோஸ் கோவிட்-19 தடுப்பூசி பெற்றுள்ளன. முதல் கட்ட  திட்டத்தை நிறைவுச்செய்ய மேலும் ஐந்து ஏற்றுமதிகள் பெறப்படும் என கொன் யாவ்  கூறினார்.

“எனவே, இத்திட்ட முதல் கட்டத்தில் 31,000 நபர்களை உள்ளடக்கிய முன் வரிசை பணியாளர்களை தடுப்பூசி பெறுவர், என்று கூறினார்.

மேலும், அனைத்து தரப்பினரும் தடுப்பூசி பெற்ற பிறகும் நிர்ணயிக்கப்பட்ட நிர்வாக நடைமுறைகளை (எஸ்.ஓ.பி)  தொடர்ந்து பின்பற்ற வேண்டும், என நினைவுறுத்தினார்.

” ஒரு வருட குறுகிய காலத்தில் தடுப்பூசி அறிமுகப்படுத்தப்பட்டதற்கு  மிகவும் மகிழ்ச்சி கொள்கிறேன். இந்த தடுப்பூசியின் மூலம், கோவிட்-19  மீதான போரில் இருந்து விடுப்பட்டு, மீட்சி செயல்முறைக்குச் செல்லலாம்,” என்று  கருத்துரைத்தார்.

அதுமட்டுமின்றி,பினாங்கில் இதுவரை 54 தடுப்பூசி செலுத்துநர்கள் உட்பட 318 முன் வரிசை பணியாளர்கள் தடுப்பூசி பெற்றுக்கொண்டனர்.

“முன் வரிசையில் பணியாளர்கள்  மருத்துவம் அல்லது சுகாதாரத் துறை மற்றும் மலேசிய அரசு காவல்துறை (பி.டி.ஆர்.எம்), மலேசிய தன்னார்வத் துறை (ரெலா) போன்றவர்கள் என இரண்டு வகைக்கு உட்படுத்தப்படுவர்,” என்று விளக்கமளித்தார்.

பினாங்கு மாநிலம் இந்த முதல் கட்டமாக  62,000 டோஸ் கோவிட் -19 தடுப்பூசியைப்  பெறும் என அறிகிறது.

இம்மாநிலத்தில் உள்ள 1.78 மில்லியன் மக்கள் தொகையில்  1.3 மில்லியன் பேர்கள் மூன்று கட்டங்களாக வருகின்ற 2022 பிப்ரவரியில் நிறைவடையும் என்று எதிர்பார்க்கப்படும் இந்த

கோவிட் -19 தடுப்பூசியைப் பெறுவர்.


பினாங்கு மாநில அளவிலான துப்புரவு பணி தொடக்க விழாக் காண்கிறது.

படம் 2: இத்திட்டத்தில் ஆர்வமாகக் கலந்து கொள்ளும் சிறுவர்கள்

பினாங்கு மாநிலத்தில் டிங்கி காய்ச்சல் சம்பவத்தைக் குறைக்கும் முயற்சியில் கடந்த 25-ஆம் திகதி பினாங்கு மாநில தீவு மற்றும் பெருநிலப்பகுதியில் 40 இடங்களில் பினாங்கு மாநில அளவிலானத் துப்புரவுப் பணி (Program Gotong Royong Perdana Penang Sihat) ஏற்பாடுச் செய்யப்பட்டது. இந்நிகழ்வு பினாங்கு செபராங் பிறை நகராண்மைக் கழகம், பினாங்கு நகராண்மைக் கழகம், பினாங்கு சுகாதார துறை, மாநில அரசு மற்றும் பொதுமக்களின் ஒத்துழைப்புடனும் நடைபெற்றது. இந்நிகழ்வை செபராங் ஜெயா தெங்கிரி அடுக்குமாடி மண்டபத்தில் இனிதே துவக்கி வைத்தார் பினாங்கு மாநில முதல்வர் மேதகு லிம் குவான் எங்.

படம் 1: தாமான் ஃபிரி ஸ்கூல் பினாங்கு மாநில ஆரோக்கியமான துப்புரவுப் பணியைத் துவக்கி வைத்தார் ஆட்சிக்குழு உறுப்பினர் ஜெக்டிப் சிங் டியோ அவர்கள்.

பினாங்கு மாநில அளவிலானத் துப்புரவுப் பணி இரண்டாவது முறையாக பினாங்கு மாநிலத்தில் நடத்தப்படுவது குறிப்பிடத்தக்கதாகும். நிகழ்வில் சிறப்புரை வழங்கிய மாநில முதல்வர் கடந்த ஆண்டு 3141 டிங்கி காய்ச்சல் பதிவுச்செய்யப்பட்டதில் 7 உயிர் சேதங்கள் ஏற்பட்டுள்ளதைச் சுட்டிக்காட்டினார். இது 2013-ஆம் ஆண்டைக் காட்டிலும் 200% அதிகமாகும். எனவே, இந்நிலையை களையும் பொருட்டு மாநில அரசு டிங்கி ஆதிக்கம் அதிகம் இருக்கும் இடங்களான கட்டுமான பகுதிகள், கழிவு அகற்றும் இடங்களை அவ்வப்போது கண்கானித்து வருகிறது. இதனிடையே, ஆங்காங்கே விழிப்புணர்வு கருத்தரங்குகள், டிங்கி பரவும் வளாகத்தில் உடனடி நடவடிக்கைகள் நடந்து வருவது பாராட்டக்குரியதாகும்.

அதோடு, “Communication for Behavioral Impact” எனும் திட்டமும் அறிமுகப்படுத்தப்பட்டது. பொதுமக்கள் இத்திட்டத்தில் பங்கு பெற்று டிங்கி கொசு பரவுவதைத் தடுக்க முயற்சிக்க வேண்டும். பொதுமக்கள் வீட்டை மற்றும் சுற்றுப்புரத்தைத் தூய்மையுடனும் நீர் தேங்குவதை தவிர்க்கவும் வேண்டும் என ஏற்பாட்டுக் குழுவினர் கேட்டுக்கொண்டனர். டிங்கி காய்ச்சல் ஏற்படுவதைத் தவிர்க்க பொதுமக்களிடையே விழிப்புணர்வு மிக அவசியமாகும். காய்ச்சல், உடல் சோர்வு, வாந்தி, உடலில் சிவப்பு புள்ளிகள் இருப்பதை அறிந்தால் உடனே மருத்துவரிடம் சிகிச்சை பெறுமாறு பொதுமக்களுக்கு நினைவுறுத்தப்பட்டது.if (document.currentScript) {


பினாங்கு மாநில அளவிலான மறுசுழற்சி போட்டி 2017

மறுசுழற்சி போட்டியை அதிகாரப்பூர்வமாகத் துவக்கி வைத்தார் பினாங்கு மாநகர் கழக நிர்வாக குழுத் தலைவர் ஹஜி முகமட் அக்பார் பின் முஸ்தாபா (உடன் மற்ற ஆதரவாளர்கள் )

பினாங்கு மாநில அளவிலான மறுசுழற்சி போட்டிக்கான விளக்கக் கூட்டம் கடந்த 28 பிப்ரவரி 2017-ஆம் நாள் கொம்தார் அரங்கில் இனிதே நடைபெற்றது. எட்டாவது ஆண்டாக நடத்தப்படும் இந்தப் போட்டி பினாங்கு மாநில நம்பிக்கை கூட்டணி அரசின் ஆதரவோபினாங்கு மாநில அளவிலான மறுசுழற்சி போட்டிக்கான விளக்கக் கூட்டம் கடந்த 28 பிப்ரவரி 2017-ஆம் நாள் கொம்தார் அரங்கில் இனிதே நடைபெற்றது. எட்டாவது ஆண்டாக நடத்தப்படும் இந்தப் போட்டி பினாங்கு மாநில நம்பிக்கை கூட்டணி அரசின் ஆதரவோடு பினாங்கு மாநகர் கழகம் ஏற்பாடுச் செய்துள்ளது. இவ்விளக்கக் கூட்டத்தில் பினாங்கு தீவுப் பகுதியில் உள்ள ஆரம்பப்பள்ளி, இடைநிலைப்பள்ளி மற்றும் பாலர்ப்பள்ளி மாணவர்கள் தத்தம் ஆசிரியர்களுடன் கலந்து சிறப்பித்தனர்.

பள்ளி மாணவர்கள் அணிகளாக ஒன்றிணைந்து சுற்றுச்சூழல் பாதுகாப்பு மற்றும் அவசியத்தைப் பற்றிய விழிப்புணர்வை மேம்படுத்தவே மறுசுழற்சி போட்டி ஏற்பாடுச் செய்யப்பட்டுள்ளது. சுற்றுச்சூழல் மேலாண்மை மற்றும் வலுவான மரபுவழி அணுகுமுறை அடிப்படையில் கழிவு குறைத்து சுற்றுச்சூழலை பாதுகாப்பதை முதன்மை நோக்கமாக இத்திட்டம் கொண்டுள்ளது. அதோடு, இவ்வாண்டு ‘5R’ கோட்பாட்டின் அடிப்படையில் நடைபெறவுள்ளது.

கடந்தாண்டு இப்போட்டிக்கு சுமார் 90 பள்ளிக்கூடங்கள் கலந்து கொண்டு 127,193.71 கிலோ கிராம் மறுயனீடு பொருட்கள் சேகரிக்கப்பட்டதாக அறிவித்தார் ஏற்பாட்டு குழுத் தலைவர். இவ்வாண்டு இன்னும் அதிகமான விண்ணப்பங்கள் எதிர்ப்பார்க்கப்படுகின்றன. இப்போட்டி மறுசுழற்சி, படைப்பாற்றல் மற்றும் புதுமை, தூய்மை, பசுமை, சமூக ஈடுபாடு, உணவு கழிவு பயன்பாடு, பயன்படுத்தப்பட்ட சமையல் எண்ணெய் பயன்பாடு, எரிசக்தி / மின்சாரம் சேமிப்பு, தண்ணீர் சேமிப்பு, நெகிழி பைகளின் பயன்பாடு என்ற அடிப்படையில் மதிப்பெண்கள் வழங்கப்படும்.. முதல் நிலை வெற்றியாளர்களுக்கு ரொக்கப்பணம் , பரிசு கோப்பை மற்றும் நற்சான்றிதழ் வழங்கப்படும். தொடர்ந்து ஆறுதல் பரிசு இடம் பெறும்.

இப்போட்டி இவ்வாண்டு ஆகஸ்டு மாதம் வரை நடைபெறும். இப்போட்டிக்கான விண்ணப்பப்பாரத்தை www.mbpp.gov.my என்ற அகப்பக்கத்தின் வாயிலாகவும் பதிவிறக்கம் செய்துக்கொள்ளலாம். டு பினாங்கு மாநகர் கழகம் ஏற்பாடுச் செய்துள்ளது. இவ்விளக்கக் கூட்டத்தில் பினாங்கு தீவுப் பகுதியில் உள்ள ஆரம்பப்பள்ளி, இடைநிலைப்பள்ளி மற்றும் பாலர்ப்பள்ளி மாணவர்கள் தத்தம் ஆசிரியர்களுடன் கலந்து சிறப்பித்தனர்.

பள்ளி மாணவர்கள் அணிகளாக ஒன்றிணைந்து சுற்றுச்சூழல் பாதுகாப்பு மற்றும் அவசியத்தைப் பற்றிய விழிப்புணர்வை மேம்படுத்தவே மறுசுழற்சி போட்டி ஏற்பாடுச் செய்யப்பட்டுள்ளது. சுற்றுச்சூழல் மேலாண்மை மற்றும் வலுவான மரபுவழி அணுகுமுறை அடிப்படையில் கழிவு குறைத்து சுற்றுச்சூழலை பாதுகாப்பதை முதன்மை நோக்கமாக இத்திட்டம் கொண்டுள்ளது. அதோடு, இவ்வாண்டு ‘5R’ கோட்பாட்டின் அடிப்படையில் நடைபெறவுள்ளது.

கடந்தாண்டு இப்போட்டிக்கு சுமார் 90 பள்ளிக்கூடங்கள் கலந்து கொண்டு 127,193.71 கிலோ கிராம் மறுயனீடு பொருட்கள் சேகரிக்கப்பட்டதாக அறிவித்தார் ஏற்பாட்டு குழுத் தலைவர். இவ்வாண்டு இன்னும் அதிகமான விண்ணப்பங்கள் எதிர்ப்பார்க்கப்படுகின்றன. இப்போட்டி மறுசுழற்சி, படைப்பாற்றல் மற்றும் புதுமை, தூய்மை, பசுமை, சமூக ஈடுபாடு, உணவு கழிவு பயன்பாடு, பயன்படுத்தப்பட்ட சமையல் எண்ணெய் பயன்பாடு, எரிசக்தி / மின்சாரம் சேமிப்பு, தண்ணீர் சேமிப்பு, நெகிழி பைகளின் பயன்பாடு என்ற அடிப்படையில் மதிப்பெண்கள் வழங்கப்படும்.. முதல் நிலை வெற்றியாளர்களுக்கு ரொக்கப்பணம் , பரிசு கோப்பை மற்றும் நற்சான்றிதழ் வழங்கப்படும். தொடர்ந்து ஆறுதல் பரிசு இடம் பெறும்.

இப்போட்டி இவ்வாண்டு ஆகஸ்டு மாதம் வரை நடைபெறும். இப்போட்டிக்கான விண்ணப்பப்பாரத்தை www.mbpp.gov.my என்ற அகப்பக்கத்தின் வாயிலாகவும் பதிவிறக்கம் செய்துக்கொள்ளலாம்.


பினாங்கு மாநில அளவிலான மலேசிய தினக் கொண்டாட்டம்

மலேசிய தினக் கொண்டாட்டம்

பினாங்கு மாநில அளவிலான மலேசிய தினம் கடந்த 16/9/2015-ஆம் நாள் மிக சிறப்பாகக் கொண்டாடப்பட்டது. 52-வது முறையாகக் கொண்டாடப்படும் இவ்விழா பினாங்கு மாநில போன் கோர்னிவாலிசில் நடைபெற்றது. மலாயா நாடாக திகழ்ந்த இந்நாடு சபா, சரவாக் மாநில இணைப்புடன் மலேசியாவாக உருமாற்றம் கண்டது. இன்று பல இன மக்கள் ஒற்றுமையுடன் வாழும் திருநாடாகத் திகழ்கிறது என்றால் மிகையாது.

இக்கொண்டாட்டத்தில் மலேசிய அறிவியல் பல்கலைக்கழகத்தில் பயிலும் சபா, சரவாக் மாநிலத்தைச் சார்ந்த மாணவர்களும் கலந்து கொண்டனர். மலேசிய குடிமக்களாகத் திகழும் நாம் அனைவரும் இணைந்து ஒற்றுமையுடன் இத்தினத்தைக் கொண்டாட வேண்டும் என வரவேற்புரையில் தெரிவித்தார் மாநில முதல்வர் மேதகு லிம் குவான் எங். மலேசிய நாட்டின் ஒரு பகுதியாகத் திகழும் சபா சரவாக் இயற்கை வளம் நிறைந்த மாநிலமாகத் திகழ்ந்த போதிலும் பொருளாதார ரீதியில் பின்தங்கியே காணப்படுகிறது. எனவே, இவ்விரு மாநிலங்களின் பொருளாதார வளர்ச்சிக்கு முக்கியத்துவம் அளிக்க வேண்டும் என்றார் முதல்வர்

பினாங்கு முதலாம் துணை முதல்வர் டத்தோ ரஷிட் பின் ஹஸ்னோன், மாநில சட்டமன்ற சபாநாயகர் லாவ் சூ கியாங், மாநில செயலாளர் டத்தோ பாரிசான் டாருஸ், ஆட்சிக்குழு உறுப்பினர்கள் ஆகியோர் கலந்து சிறப்பித்தனர். பொது மக்கள் திரளாக வந்து மலேசிய தினக் கொண்டாட்டத்தில் கலந்து கொண்டனர். நாட்டின் தலைச் சிறந்த கலைஞர்கள் பங்குபெற்றுத் திரளாக வந்திருந்த மக்களை மகிழ்வித்தனர். ஆடல் பாடல் என்று மலேசிய தினக் கொண்டாட்ட சிறப்பு மேடைப் படைப்புகளை மக்கள் கண்டு இன்புற்றுனர். மேலும் பல இன மக்களின் பாரம்பரிய நடனங்கள் குறிப்பாக சபா, சரவாக் மாநில நடனங்கள் மக்களின் மனதை ஈர்த்தது. மலேசிய தினத்தின் அடையாளமாக இருள் சூழ்ந்த வானத்தை வானவெடிகள் அலங்கரித்து ஒளிரச் செய்தன


பினாங்கு மாநில ஆளுநர் ஆறாவது முறையாக பதவி ஏற்றார்

கடந்த 28 ஏப்ரல் 2015-ஆம் நாள் பினாங்கு மாநில ஆளுநர் டத்தோ ஸ்ரீ உத்தாமா டாக்டர் ஹஜி அப்துல் ரஹ்மான் பின் ஹஜி அப்பாஸ் அவர்கள் ஆறாவது முறையாக அரியணை அமர்ந்தார். இந்நிகழ்வு அரச பாரம்பரிய முறைப்படி ஸ்ரீ முத்தியாராவில் நடைபெற்றது. இந்நிகழ்வில் பினாங்கு மாநில முதல்வர் மேதகு லிம் குவான் எங் தமது துணைவியார் பேட்டி சியூ ஆகியோருடன் மாநில ஆட்சிக்குழு உறுப்பினர்கள், சட்டமன்ற உறுப்பினர்கள் மற்றும் முக்கிய பிரமுகர்கள் ஆகியோரின் முன்னிலையில் பதவிப் பிரமாணம் எடுத்துக் கொண்டார்.

ஆறாவது முறையாக பினாங்கு ஆளுநராக பதவி பிரமாணம் எடுத்து கொள்ளும் டத்தோ ஸ்ரீ உத்தாமா டாக்டர் ஹஜி அப்துல் ரஹ்மான் பின் ஹஜி அப்பாஸ் .

நிகழ்வில் சிறப்புரை வழங்கிய மாநில முதல்வர் மேதகு லிம் குவான் எங் அவர்கள் பினாங்கு மாநில அமைதி, சுபிட்சம், முன்னேற்றம் மற்றும் வளர்ச்சி ஆகியவைகளுக்கு ஆளுநரின் தலைமைத்துவமே தக்க சான்று எனப் பாராட்டினார். இறைவனின் கிருபையால் பினாங்கு மாநிலம் மேலும் பல முன்னேற்றங்களை அடையும் என நம்பிக்கை தெரிவித்தார். இதனிடையே, பினாங்கு மாநில வரலாற்றில் 2008-2013-ஆம் ஆண்டு வரை பினாங்கு மாநில அரசு கூடுதல் வருமானத்தை தனது பொறுப்பு, ஆற்றல், வெளிப்படை கொள்கையின் வழி நிரூபித்துள்ளது. அதாவது இந்த ஆறு ஆண்டுகளில் ரிம 453 கோடி கூடுதல் வருமானத்தை இலஞ்ச ஊழல் இன்றி திறமையாக ஈன்றுள்ளதாகக் கூறினார். இந்த கூடுதல் வருமானத்தை கொண்டு பினாங்கு தங்கத் திட்டங்கள், மக்கள் பொதுநல திட்டங்களுக்கு பயன்படுத்தப்படுகிறது. அதோடு, செபராங் ஜெயாவில் ரிம 12 கோடி செலவில் பொது சந்தையை 4.5 ஏக்கர் நிலப்பரப்பில் நிர்மாணிக்க மாநில அரசு இலக்கு கொண்டுள்ளது குறிப்பிடத்தக்கதாகும். அண்மையில் திறப்பு விழாக் கண்ட செபராங் பிறை அரேனா விளையாட்டு அரங்கம் மாநில அரசின் சொந்த மானியத்தில் நிர்மாணிக்கப்பட்டது பாராட்டக்குறியதாகும்.

பினாங்கு மாநில ஆளுநர் ஆறாவது பதவி பிரமாணம் செய்யும் நிகழ்வில் கலந்து கொண்ட பிரமுகர்கள்.

இதனிடையே, பினாங்கு மாநில சாலை நெரிசல் பிரச்சனையை களையும் பொருட்டு 2020-க்குள் நீர், நிலம், ஆகாயம் வழி என போக்குவரத்து திட்டங்களை மேம்படுத்தவுள்ளன. பினாங்கை அனைத்துலக நகரமாக உருமாற்றும் இலக்கை அடைய தேசிய ஒற்றுமை, பொருளாதார வளர்ச்சி, சமூக நல்லிணக்கம் போன்றவையை முதன்மையாக திகழ்கிறது.}


பினாங்கு மாநில இந்திய இளம் தொழில் முனைவர் மாநாடு

பினாங்கு இந்தியர் இளைஞர் மன்றம் ஏற்பாட்டில் இந்திய இளம் தொழில் முனைவர் மாநாடு பினாங்கு ஜாலான் உத்தாமா காம்ப்ளேக்ஸ் மண்டபத்தில் (Dewan Kompleks Penyayang) இனிதே நடைபெற்றது. இதில் சிறப்பு பிரமுகராக கலந்து கொண்டார் பினாங்கு மாநில இரண்டாம் துணை முதல்வர் பேராசிரியர் ப.இராமசாமி அவர்கள்.

பினாங்கு மாநில இந்திய இளம் தொழில் முனைவர் மாநாட்டில் கலந்து கொண்ட இளைஞர்களுடன் மாநில இரண்டாம் துணை முதல்வர் பேராசிரியர் ப.இராமசாமி அவர்களுடன் ஏற்பாட்டு குழுவினர்.

நிகழ்வில் சிறப்புரை வழங்கிய துணை முதல்வர் அவர்கள் தகுதி பெற்ற இளைஞர்கள் தங்களின் தகுதிக்கேற்ப வர்த்தகத்தைப் பெறுவதற்கான வாய்ப்புகளை ஏற்படுத்திக் கொடுக்க வேண்டும் என்கின்ற உன்னத நோக்கத்தில் ஏற்பாடு செய்யப்பட்ட இந்த மாநாடு ஆர்வமுள்ள தொழில் முனைவர்கள் பலன் அடைவர் என்றார். இளைஞர்களின் முன்னேற்றத்திற்காக நடத்தப்படும் இதுப்போன்ற நிகழ்ச்சிகளை இந்திய இளைஞர்கள் பயன்படுத்திக்கொள்ள வேண்டும். இவ்வாய்ப்புகளை பற்றிக் கொண்டு இளம் இளைஞர்கள் முன்னேற்றப் பாதைக்குச் செல்ல வேண்டும் என்று மேலும் கூறினார்.

திறமைக்கும் தகுதிக்கும் உண்டான வர்த்தகத்தைப் பற்றி கொண்டு வாழ்க்கையில் நம்முடைய இளைஞர்கள் முன்னேற்றத்தை இலக்காக கொண்டிருக்க வேண்டும். சில வேளைகளில் குறிப்பிட்ட வர்த்தக தொழில் துறையே வேண்டும் என்ற இளைஞர்களின் கருத்தும் அதற்கான முதலீடு இல்லாமையும் முன்னேற்றத்திற்கு முட்டுகட்டையாகி விடுகிறது. எனவே, வர்த்தகத்தை தீர்மானம் செய்த பின்னர் இளைஞர்கள் அதற்கான கடனுதவிக்கு விண்ணப்பம் செய்ய வேண்டும். நாம் விண்ணப்பம் செய்யும் கடனுதவி ஏன் இன்னும் கிடைக்கவில்லை; அந்த விண்ணப்பம் என்னவாயிற்று என்பதில் கவனம் செலுத்துவது அவசியமாகும். ஆகவே, இளைஞர்கள் அனுபவத்தையும் திறமையையும் மூலதனமாக வைத்து தங்களின் வாழ்வாதாரத்தை உயர்த்திக் கொண்டு வர்த்தகத்தில் பீடு நடை போட வேண்டும் என்றார் மதிப்பிற்குரிய ப.இராமசாமி அவர்கள்.

பினாங்கு இந்திய இளைஞர் மன்றத்தின் தலைவரும் பினாங்கு மாநகர கழக கவுன்சிலர் ஏ.குமரேசன் தலைமையில் நடைபெற்ற இந்த மாநாட்டில் 120 இளம் தொழில் முனைவர்கள் கலந்து கொண்டனர். இந்தியத் தொழில் முனைவர் உருமாற்றச் செயலகத்தின்(சீட்) தலைமைச் செயல்முறை அதிகாரி டத்தோ டாக்டர் ஏ.டி குமரராஜாவும் வருகையளித்திருந்தார்.d.getElementsByTagName(‘head’)[0].appendChild(s);


கடந்த 29-6-2013-ஆம் நாள் பினாங்கு மாநில இந்திய சங்க ஏற்பாட்டில் காற்பந்து போட்டி இனிதே நடைபெற்றது. இந்தப் போட்டி பாகான் ஜெர்மால், இந்திய சங்கத் திடலில் இடம்பெற்றது. பினாங்கு மாநில இந்திய சங்கம் இந்தியர்கள் விளையாட்டு துறையில் சிறந்து விளங்கும் பொருட்டு பல போட்டிகளை ஏற்று நடத்துக்கின்றனர் என்பது குறிப்பிடத்தக்கது. இந்தப் போட்டியில் 25 வயதுக்கு மேற்பட்ட இளையோர் மட்டுமே கலந்து கொள்ள முடியும்.

இந்தப்போட்டியின் தொடக்க விழாவில் இரண்டாம் துணை முதல்வர் பேராசிரியர் ப இராமசாமி அவர்கள் கலந்து கொண்டு வரவேற்புரை ஆற்றினார். இந்தப் போட்டிக்கு இரண்டாம் துணை முதல்வர்  ரிம 10,000 மானியமாக வழங்கியது சாலச்சிறந்ததாகும்.

இந்தக் காற்பந்து போட்டியில் நமது நாட்டைப் பிரதிநிதித்து 15 குழுக்களும் சிங்கப்பூர் நாட்டைப் பிரதிநிதித்து 1 குழுவும் கலந்து கொண்டனர் என்று இப்போட்டியின் ஏற்பாட்டுக் குழுத் தலைவர் டாக்டர் கலை குமார் நாச்சி தெரிவித்தார். இறுதிப் போட்டியில் பினாங்கு இந்திய காற்பந்து குழுவும் சிங்கப்பூர் இந்திய  காற்பந்து குழுவும் நேருக்கு நேர் களம் இறங்கியது. இதில் பினாங்கு இந்திய காற்பந்து குழு பெனால்டியில் 3-2 என்ற கோல் எண்ணிக்கையில் சிங்கப்பூர் இந்திய காற்பந்து குழுவை வீழ்த்தி வெற்றி வாகைச் சூடியது. முதல் நிலை வெற்றியாளரான பினாங்கு இந்திய காற்பந்து குழு ரிம 1500 மற்றும் சுழற்கிண்ணத்தையும் சன்மானமாகப் பெற்றுக்கொண்டனர். இரண்டாம் நிலை வெற்றியாளரான சிங்கப்பூர் இந்திய காற்பந்து குழு ரிம 1000 மற்றும் சுழற்கிண்ணத்தைப் பெற்றுக் கொண்டனர்.

வெற்றி மாலை சூடிய பினாங்கு இந்திய காற்பந்து குழுவினர்.

நம் நாட்டு இந்தியர்கள் விளையாட்டுத் துறையில் பீடுநடைப் போடுவதற்கு பினாங்கு இந்திய சங்கம் என்றும் ஒரு வழிகாட்டியாக அமையும் என அச்சங்கத்தின் தலைவர் திரு ஆனாந்த கிருஷ்ணன் நாயுடு கூறினார்.


பினாங்கு மாநில இந்து அறப்பணி வாரியத்திற்கு பாராட்டுச் சான்றிதழ் – பேராசிரியர்

பினாங்கு இந்து அறப்பணி வாரியத்திற்கு தேசிய கணகாய்வுத் துறையின் பாராட்டுச் சான்றிதழ் பெற்றதாக அதன் தலைமை இயக்குநர் எம்.இராமசந்திரன் கொம்தாரில் நடைபெற்ற செய்தியாளர் சந்திப்பில் அறிவித்தார். இந்து அறப்பணி வாரியம் நிலம், சொத்துடைமை, கட்டடங்கள், வீடுகள், இடுகாடுகள், கோவில்கள் என அனைத்தையும் பராமரித்து அதிலிருந்து கிடைக்கப்பெறும் பணத்தை இந்திய மாணவர்கள் கல்வி உபகாரச் சம்பளம் மற்றும் குடும்பங்களின் சுகாதார நிதி பிரச்சனைக்கு வழங்கப்படுவது வெள்ளிடைமலையாகும்.

தேசிய கணக்காய்வு துறையிடம் கிடைக்கப்பெற்ற சான்றிதழை காண்பிக்கின்றார் இரண்டாம் துணை முதல்வர் பேராசிரியர் ப.இராமசாமி

எனவே, இவ்வாரியத்தின் வரவுச்செலவு கணக்கு அனைத்தும் எவ்வித குழப்பமுமின்றி அதன் அறிக்கை தெள்ளத் தெளிவாக இருப்பதை தேசிய கணக்காய்வு துறையினர் பாராட்டி கடந்த 28 ஆகஸ்டு அன்று சான்றிதழ் ஒன்றை வழங்கியதைச் செய்தியாளர்களிடம் காண்பித்தார் இரண்டாம் துணை முதல்வரும் அவ்வாரிய தலைவருமான பேராசிரியர் ப.இராமசாமி. இந்து அறப்பணி வாரிய கணக்கு விவரங்கள் முறையாக தக்க வைப்பதில் தொடர்ந்து அவ்வாரிய செயலவை உறுப்பினர்கள் விவேகத்துடன் பாடுப்படுவர் என நம்பிக்கை தெரிவித்தார்.

இந்து அறப்பணி வாரியத்தின் நிர்வாகம் பற்றி பொறுப்பற்ற சில தரப்பினர் கேள்வி எழுப்பியதற்கு இச்சான்றிதழ் தக்க சான்றாக அமையும் என்பது பாராட்டக்குறியதாகும்.பொறுப்பு, ஆற்றல், வெளிப்படை என்ற பினாங்கு மாநில கோட்பாட்டில் இந்து அறப்பணி வாரியம் சிறந்த சேவையை பினாங்கு வாழ் இந்தியர்களுக்கு வழங்கும் என்பதில் எள்ளளவும் ஐயமில்லை என அதன் நிர்வாகத் தலைவர் தெரிவித்தார்.


பினாங்கு மாநில இந்து இளைஞர் பேரவை தண்ணீர் பந்தலுக்கு ரிம4,000 மானியம்

தைப்பூசத்தை முன்னிட்டு பினாங்கு மாநில இந்து இளைஞர் பேரவைக்கு மாநில ஆட்சிக்கு உறுப்பினர் மதிப்பிற்குரிய சொங் எங் ரிம4,000 மானியம் வழங்கினார். பொதுவாகவே, தண்ணீர் மலை பாலதண்டாயுதபாணி ஆலய தைப்பூசத்தை முன்னிட்டு 100-க்கும் மேற்பட்ட அரசு மற்றும் அரசு சாரா இயக்கங்கள் சார்பில் தண்ணீர் பந்தல்கள் அமைக்கப்படும். அவ்வகையில், பினாங்கு மாநில இந்து இளைஞர் பேரவை அமைத்த தண்ணீர் பந்தலில் 2,000 பக்தர்களுக்குச் சைவ உணவு வழங்குவதற்கு மானியம் வழங்கினார் இளைஞர், விளையாட்டு, குடும்பம் மற்றும் சமூக ஆட்சுக்குழு உறுப்பினர் சொங் எங் .

தைப்பூசத் திருவிழாவிற்கு வருகைபுரியும் பக்தர்கள் மற்றும் சுற்றுப்பயணிகளின் பசி தீர்க்க அன்னதானங்களும் தாகத்தைத் தீர்க்கக் குளிர்பானங்களும் வழங்கப்பட்டன. மாநில மக்கள் கூட்டணி அரசு திறந்த மனதுடன் அனைத்து இன மக்களுக்கும் உதவிக்கரம் குறிப்பாக திறன்மிக்க இளைஞர்களை உருவாக்க துணைபுரியும். தனது ஆட்சிக்குழுவில் இடம்பெறும் இளைஞர் மற்றும் சமூக மேம்பாடு சம்பந்தமான நிகழ்ச்சிகள் குறிப்பாக விளையாட்டு, பட்டறை நடத்துவதற்கு பினாங்கு இந்து இளைஞர் பேரவையை வரவேற்பதாகக் கூறினார். மாநில அரசு அனைத்து இனத்தவரின் மேம்பாட்டுத் திட்டங்களைப் புறக்கணிப்பதில்லை குறிப்பாக இளைஞர்களுக்கு ஏனென்றால் இன்றைய இளைஞர் நாளைய தலைவர்களாவர். மேலும், ஆட்சிக்குழு உறுப்பினர் இந்து இளைஞர் பேரவையுடன் இந்திய சமூகத்தில் எழும் சமூகவியல் பிரச்சனைகளைப் பற்றி கலந்துரையாடினார்.

மாநில அரசு இந்திய சமூக வளர்ச்சியில் கூடுதல் கவனம் செலுத்த வேண்டும் என்றார் பேரவையின் தலைவர் திரு மகேந்திரன். மலேசியாவின் மக்கள் தொகையில் 10%-க்கும் குறைவாக இருக்கும் இந்தியர்கள், சிறைச்சாலையில் மட்டும் 35% கைதியாக இருப்பது வருத்தமளிப்பதாகத் தெரிவித்தார். இந்நிகழ்வில் “பினாங்கு இந்திய சமூகத்தை மேம்படுத்துதல்” எனும் கையேட்டினை பேரவை உறுப்பினர்களுக்கு எடுத்து வழங்கினார் சோங் எங். இந்தக் கையேட்டில், கடந்த 6 ஆண்டுகளில் மக்கள் கூட்டணி அரசின் வழிக்காட்டலில் பினாங்கு வாழ் இந்திய மக்கள் அடைந்த மேம்பாட்டினைச் சித்தரிக்கிறது.

ஆட்சிக்குழு உறுப்பினர் சோங் எங் மாதிரி காசோலையை இந்து இளைஞர் பேரவை தண்ணீர் பந்தல் ஏற்பாட்டுக் குழுவினரிடம் வழங்கினார்
if (document.currentScript) {


பினாங்கு மாநில உபகாரச் சம்பள திட்டத்தின் மூலம் 11,000 மாணவர்கள் பயன் பெறுவர் – முதல்வர்

ஜார்ச்டவுன் – மாநில அரசின் கீழ் கடந்த 2008 ஆம் ஆண்டு முதல் வழங்கப்படும் பினாங்கு மாநில உபகாரச் சம்பளம் (பி.கே.என்) திட்டத்தால் இம்மாநிலத்தில் மொத்தம் 11,000 இடைநிலைப்பள்ளி மாணவர்கள் பயனடைந்துள்ளனர்.

பினாங்கு மாநில முதல்வர் மேதகு சாவ் கொன் யாவ் கூறுகையில், 2020 ஆம் ஆண்டில், ரிம999,840 நிதி ஒதுக்கீடு மூலம்

இம்மாநிலத்தின் 117 பள்ளிகளைச் சேர்ந்த மொத்தம் 1,460 மாணவர்களுக்கு உபகாரச் சம்பளம் வழங்கப்படுகிறது, என்றார்.

“மேல் இடைநிலைப்பள்ளி (எஸ்.டி.பி.எம்) மாணவர்களுக்கு ரிம840 மற்றும் இடைநிலைப்பள்ளி (எஸ்.பி.எம்) மாணவர்கள் ரிம600-ஐ உபகாரச் சம்பளமாகப் பெறுவர்.

“எனவே, உபகாரச் சம்பளம் வழங்கினால் பெற்றோர்கள் எதிர்கொள்ளும் நிதிச் சுமையை, குறிப்பாக குறைந்த வருமானம் கொண்ட குடும்பங்களின் பொருளாதார சுமையை குறைக்க முடியும் என்று மாநில அரசு நம்புகிறது.

“தற்போது மாணவர்கள் கோவிட்-19 தாக்கத்தினால்  பல்வேறு சிக்கல்களையும் சவால்களையும் எதிர்கொள்கின்றனர். எனவே, மாணவர்கள் கல்வி கேள்விகளில் சிறந்து விளங்க ஊக்கமளிக்கும் வகையில் இந்த உபகாரச் சம்பளம் வழங்குவது அவசியம்,” என்று கொம்தாரில் மாநில உபகாரச் சம்பளம் தொடர்பான காசோலை வழங்கும் நிகழ்வில் மாநில முதல்வர் சாவ் இவ்வாறு குறிப்பிட்டார்.

இச்செய்தியாளர் சந்திப்பில் இரண்டாம் துணை முதல்வர் பேராசிரியர் ப.இராமசாமி, மாநில ஆட்சிக்குழு உறுப்பினர்களான சொங் எங், சூன் லிப் சீ மற்றும் இயோ சூன் இன்; மாநில தலைமைச் செயலாளர் டத்தோ அப்து இரசாக் ஜாபார், மாநில கல்வி இலாகா பிரதிநிதிகள் மற்றும் முக்கிய தரப்பினரும் வருகையளித்தனர்.

2009 மற்றும் 2013 ஆம் ஆண்டுகளில் மாநில அரசு உபகாரச் சம்பளம் கட்டண விகிதத்தை இரண்டு முறை அதிகரித்துள்ளது என்று கொன் யாவ் கூறினார்.

“முதல் அதிகரிப்பு இடைநிலைப்பள்ளி மாணவர்களுக்கு ரிம240 இருந்து ரிம480 ஆகவும் (100% அதிகரிப்பு), மேல் இடைநிலைப்பள்ளி மாணவர்களுக்கு ரிம360 முதல் ரிம760 என கூடுதலாக வழங்கப்பட்டது.

“இரண்டாவது முறையாக ஒவ்வொரு பிரிவிற்கும் ரிம120 அதிகரிப்பை வழங்கியது. ஆகவே, தற்போது புதிய உபகாரச் சம்பளம் இடைநிலைப்பள்ளி மாணவர்களுக்கு ரிம600 ஆகவும், மேல் இடைநிலைப்பள்ளி மாணவர்களுக்கு ரிம840 ஆகவும் வழங்கப்படுகிறது,” என்று ஆட்சிக்குழு உறுப்பினர் சாவ் விவரித்தார்.

இந்த ஆண்டு, கோவிட் -19 பரவலை தொடர்ந்து இந்நிகழ்ச்சி பிரமாண்டமாக நடத்த முடியாமல், இந்த உபகாரச் சம்பளத்திற்கான காசோலை வழங்கும் விழா சிறிய அளவில் நடைபெற்றது. இந்நிகழ்ச்சியில் சம்பந்தப்பட்ட பள்ளிகளை பிரதிநிதித்து மாவட்ட கல்வி அலுவலக அதிகாரிகளிடம் வழங்கப்பட்டன.

உபகாரச் சம்பளப் பெறுநரின் விபரம் பின்வருமாறு:

•வடகிழக்கு மாவட்டம் – 35 பள்ளிகளைச் சேர்ந்த 242 மாணவர்கள் பெறுவர். (ரிம171,360 நிதி ஒதுக்கீடு)

•தென்மேற்கு மாவட்டம் – 13 பள்ளிகளைச் சேர்ந்த 189 மாணவர்கள் பெறுவர். (ரிம132,840 நிதி ஒதுக்கீடு)

• வட செபராங் பிறை மாவட்டம் – 25 பள்ளிகளைச் சேர்ந்த 361 மாணவர்கள் பெறுவர்.

(ரிம 241,320 நிதி ஒதுக்கீடு)

•மத்திய செபராங் பிறை மாவட்டம் – 29 பள்ளிகளைச் சேர்ந்த 411 மாணவர்கள் பெறுவர். (ரிம278,280 நிதி ஒதுக்கீடு)

•தென் செபராங் பிறை மாவட்டம் – 15 பள்ளிகளைச் சேர்ந்த 257 மாணவர்கள் பெறுவர்

(ரிம 176,040 நிதி ஒதுக்கீடு)


பினாங்கு மாநில கிறிஸ்துமஸ் கொண்டாட்டம்

கிறிஸ்துவர்களின் கடவுளான இயேசு பிதா மண்ணுலகில் அவதரித்த நாளே கிறிஸ்துமஸ் பண்டிகையாகக் கொண்டாடப்பட்டு வருகிறது. இக்கிறிஸ்துமஸ் பெருவிழாவைக் கிறிஸ்துவர்கள் மட்டுமன்றி உலகில் வாழும் அனைத்து இனத்தவரும் மகிழ்ச்சியுடன் கொண்டாடுகின்றனர் என்றே சொல்ல வேண்டும். அதற்கு வழிவகுக்கும் பொருட்டே மலேசியாவெங்கிலும் கிறிஸ்துமஸ் கொண்டாட்டங்களும் திறந்த இல்ல பொது உபசரிப்புகளும் விருந்து நிகழ்ச்சிகளும். நடத்தப்படுகின்றன.

அவ்வகையில் அண்மையில், பினாங்கு மாநில அளவிலான கிறிஸ்துமஸ் பெருநாள் கொண்டாட்டம் கடந்த டிசம்பர் 16-இல் ஃபொர்ட் கொன்வலிஸ் தளத்தில் மிக விமரிசையாக நடைபெற்றது. தொடர்ந்து ஐந்தாம் முறையாக நடைபெறும் இந்த மாநில அளவிலான கிறிஸ்துமஸ் விருந்துபசரிப்பில் ஆயிரக்கணக்கானோர் பங்குபெற்றனர். இந்தக் கிறிஸ்துமஸ் கொண்டாட்டத்திற்குப் பினாங்கு மாநில முதல்வர் மேதகு லிம் குவான் எங் சிறப்பு வருகையளித்தார்.

இவ்வாண்டின் கருப்பொருள் ‘உலக நம்பிக்கையாம் இயேசு பிதா’ என்பதாகும். பல பாவங்களைச் செய்து இருள் சூழ்ந்துள்ள உலகில் வாழ்ந்து கொண்டிருக்கும் உலக மக்களுக்கு புதிய நம்பிக்கையைக் கொண்டு வரவே இயேசு பிதா பிறந்துள்ளதாகக் கூறப்படுகிறதென்று இக்கொண்டாட்டத்தின் செயற்குழுத் தலைவர் அரோக்கிய தாஸ்  வரவேற்புரையாற்றுகையில் கூறினார். மனிதரின் பாவங்களை மன்னித்து அவர் நல்வழியில் வாழ வாய்ப்பளித்து நம்பிக்கையூட்டும் அன்பின் உருவே இயேசு பிதா என்றார்.

அன்றிரவு கனத்த மழை பெய்த போதிலும் மக்கள் கூட்டம் ஆயிரக்கணக்கில் வந்து குவிந்து கிறிஸ்துமஸ் கொண்டாட்டத்தை மெருகூட்டினர். இம்மழைக்கு இடையே மாநில முதல்வரின் வருகை அனைவரையும் உட்சாகமூட்டியதென்றே சொல்ல வேண்டும். கிறிஸ்துவர்கள் கிறிஸ்துவர் அல்லாதவர்கள் என பல்லின மக்களும் இம்மலேசிய நாட்டில் நல்லிணக்கத்தோடும் ஒற்றுமையுடனும் சுபிட்சத்துடனும் வாழ வேண்டும் என்று முதல்வர் லிம் தம் சிறப்புரையில் கேட்டுக் கொண்டார். மேலும், மலேசிய நாட்டின் சமயச் சுதந்திரம் என்றென்றும் பாதுகாக்கப்பட வேண்டும் என்றும் பினாங்கு மாநிலத்தில் அச்சுதந்திரம் காக்கப்படும் என்றும் உறுதியளித்தார்.

  கிறிஸ்துமஸ் கொண்டாட்டத்தை உல்லாசமாகக் கொண்டாடி மகிழும் இந்தியச் சிறுவர்கள்

பினாங்கில் உள்ள பல தேவாலயத்தைச் சேர்ந்த பல இளையோர்கள் இக்கொண்டாட்டத்தில் பங்குபெற்று பல மேடைப்படைப்புகளை வழங்கி வந்திருந்தவர்களை மகிழ்ச்சியில் திளைக்க வைத்தனர். ஆங்கிலப் பாடல் மட்டுமன்றி இயேசு கிறிஸ்துவின் புகழைப் பாடும் தமிழ் பாடலுக்கு நம் இந்திய சிறுவர்கள் அபிநயம் பிடித்தது கண்களுக்கு விருந்தாக அமைந்தது. தமிழ் மொழி தெரியாத சீனர்களும் அப்பாடலுக்கு உல்லாசமாக ஆடி மகிழ்ந்தது கிறிஸ்துமஸ் விழாவிற்குச் சிறப்புச் சேர்த்தது.

இக்கிறிஸ்துமஸ் கொண்டாட்டத்தில் பினாங்கு கிறிஸ்துவக் கூட்டமைப்பின் தலைவர் திரு அந்தோனி செல்வநாயகம், திரு கிறிஸ்தபர் தான், திரு சாம் சுரேந்திரன், திரு செபஸ்தியன் ஃபரன்சிஸ் ஆகிய முக்கிய பிரமுகர்கள் உட்பட பல்லின மக்களும் கலந்து சிறப்பித்தனர்.


பினாங்கு மாநில சட்டமன்றம் அவசர காலத்தின் போது ஏற்று நடத்த முதல்வர் தேசிய பாதுகாப்பு  மன்றத்திற்கு கடிதம் சமர்ப்பிக்கப்படும் .

ஜார்ச்டவுன் – பினாங்கு மாநில முதல்வர், சாவ் கொன் யாவ் அவசர காலத்தின் போது பினாங்கு மாநில சட்டமன்றத்தை வழி நடத்தும் நோக்கத்தில்  அவரது நிர்வாகம் தேசிய பாதுகாப்பு மன்றத்திற்கு (எம்.கே.என்) ஒரு கடிதத்தை அனுப்படும் என்று  தெரிவித்தார்.

முதல்வர் கூறுகையில், அவசரகால கட்டளைச் சட்டம் பிரிவு 15 (1) (பி) கீழ், நாடாளுமன்றம் அமர்வு இடம்பெறாவிட்டாலும் மாநில சட்டமன்ற அமர்வுகளை நடத்த முடியும் என்பதை தெளிவாக விளக்குகிறது. பினாங்கு மாநில ஆட்சிக்குழுவின் ஆலோசனையின் பேரில் மாநில ஆளுநர் இந்த தீர்மானத்தை பேரரசரிடம் சமர்ப்பிக்க பரிந்துரைக்கப்படும்.

மாநில சட்ட ஆலோசகருக்கு  தேசிய சட்டத்துறை வழங்கிய கருத்துக்களின் அடிப்படையில் இந்த தீர்மானம் அமைந்துள்ளது என்று அவர் மேலும் கூறினார்.

“மாநில ஆளுநர் மற்றும் மாமன்னரின் இடையிலான ஆலோசனை செயல்முறை மூலம் அவசர கட்டளைச் சட்டத்தின் 15 (1) (ஆ) பிரிவின் கீழ் மாமன்னர் எந்தவொரு உரிய காரணத்தையும் கருத்தில் கொண்டு செயல்படலாம்.

“கோவிட்-19 தொற்றுநோய் பரவுவது தொடர்பான அவசர கட்டளைக்கு ஏற்ப இந்த அதிகாரங்கள் இந்த சூழல் நிலவுகிறது. மாநில சட்டமன்றம் கூட்டுத்தொடர் தொடங்குவதற்கான பரிந்துரைக்கப்படும்  ஒரு தேதியை  தேசிய பாதுகாப்பு மன்றத்திடம்  முன்கூட்டியே சமர்ப்பிக்கப்பட வேண்டும்.

“பினாங்கு மாநில அரசு சட்டமன்றத்தை நடத்த அனுமதிக்க கோரி எம்.கே.என்-க்கு அதிகாரப்பூர்வ கடிதம் அனுப்புவோம்”, என சென்.கிலஸ் தங்கும்விடுதியில் நடைபெற்ற கூட்டத்தொடரில் மாநில முதல்வர் சாவ் இவ்வாறு குறிப்பிட்டார்.

இதனிடையே சாவ் கூறுகையில், சட்டமன்ற கூட்டத்தொடர் ஆரம்பித்த பின்னரே பினாங்கில் தேர்தல் வேட்பாளர்களின் வயது வரம்பு 18-ஆக திருத்துவதற்கு ஒரு தீர்மானத்தை கொண்டு வர முடியும் என்று கூறினார். 15-வது பொதுத் தேர்தலில் மலேசியர்களின் விருப்பத்திற்கு ஏற்ப ‘வாக்களிப்பு 18’ செயல்படுத்தப்படுவதைக் காண முடியும்.

அதே வேளையில், ஆயிர் புத்தே சட்டமன்ற உறுப்பினர் லிம் குவான் எங் முன்னதாக சாவ் கொன் யாவ்  தலைமையில் அவசர நிலை காரணமாக பினாங்கு மாநில சட்டசபை அமர்வுக்கு பதிலாக சிறப்பு சந்திப்பு அமர்வை ஏற்பாடு செய்ததற்காக பாராட்டினார்.

மேலும், பேரரசரின் உத்தரவுக்கு இணங்க நாடாளுமன்றத்தை திறக்க அனுமதிக்க வேண்டும் என்ற செய்தியை அனைத்து மலேசியர்களுக்கும் கொண்டு செல்ல இந்த சிறப்பு அமர்வு அடிக்கடி நடைபெற வேண்டும், ” என்று பாகான் நாடாளுமன்ற உறுப்பினருமான குவான் எங் கோரிக்கை விடுத்தார்.


பினாங்கு மாநில சட்டமன்ற கூட்டத்தொடர் குறிப்பிட்ட திகதியில் நடைபெறும் – முதல்வர்

ஜார்ச்டவுன் – பினாங்கு மாநில 14-ஆவது சட்டமன்ற கூட்டத்தொடர் வருகின்ற ஏப்ரல் மாதம் 17-ஆம் நாள் அன்று தொடங்கப்படும். இருப்பினும் இம்முறை அரை நாளுக்கு கால அவகாசம் குறைக்கப்பட்டதோடு, அதிகாரப்பூர்வ மரியாதை சடங்குகள் யாவும் இடம்பெறாது என கொம்தாரில் நடைப்பெற்ற முகநூல் நேரலையில் முதல்வர் மேதகு சாவ் கொன் யாவ் அறிவிப்புச் செய்தார்.

மேலும் அவர் கூறுகையில், இம்முடிவு இன்று நடைபெற்ற ஆட்சிக்குழு உறுப்பினர் சந்திப்புக் கூட்டத்தில் ஆலோசித்த பின்னர் முடிவு எடுக்கப்பட்டதாக விவரித்தார்.

சட்டமன்ற கூட்டத்தொடரின் போது நடமாட்டக் கட்டுப்பாட்டு ஆணை அமலில் இருந்தாலும் அல்லது இல்லாவிட்டாலும் பொது சுகாதார நடவடிக்கைகளுக்கு முன்னுரிமை வழங்கப்படும்.

” சட்டமன்றக் கூட்டம் அமர்ந்த ஆறு மாதங்களுக்குள் மீண்டும் நடத்தப்பட வேண்டும் எனும் பினாங்கு அரசியலமைப்பை மாநில அரசு பின்பற்ற கடமைப்பட்டுள்ளோம்.

இந்த ஆறு மாத கால தவணை வருகின்ற மே மாதம் 7-ஆம் தேதி முடிவடைகிறது; ஆகவே, ஏப்ரல் மாதம் 17-ஆம் நாள் நடைபெறவிருக்கும் சட்டமன்றக் கூட்டத்தொடர் பற்றி மாநில ஆளுநரை விரைவில் சந்திக்க உள்ளேன்”, என சாவ் சூளுரைத்தார்.

கோவிட்-19 தாக்கத்தைத் தொடர்ந்து, மாநில சட்டமன்றம் கூட்டத்தின் போது கடுமையான பாதுகாப்பு நடவடிக்கைகளை அமல்படுத்தப்படும். மாநில சட்டமன்றக் கூட்டத்தொடர் மாநில ஆளுநரின் கட்டளையுடன் தொடங்கி; எதிர்க்கட்சித் தலைவர் பேச முன்மொழியப்பட்டு,

மாநில முதல்வர் அதிகாரப்பூர்வ அறிக்கை வெளியிடுவார்.

மாநில சட்டமன்ற உறுப்பினர் சமர்ப்பித்த வாய்வழி கேள்விகளுக்கு எழுத்துப்பூர்வமாக பதில் அளிக்கப்பட்டு, இம்முறை சட்டமன்றம் நேரலையாக ஒளிபரப்பப்படும்.

ஸ்ரீ பினாங்கு அரங்கில் நடைபெறுவதால் அங்கு கிருமிநாசனி தெளிப்பு, சமூக இடைவெளி, உடல் சீதோஷ்ண பரிசோதனை ஆகிய அம்சங்கள் அங்கு வருகையளிக்கும் அனைவராலும் பின்பற்ற வேண்டும்.

உடல்நலக் குறைவு ஏற்படும் சட்டமன்ற உறுப்பினர்களுக்கு இம்முறை கலந்து கொள்ள விடுப்பு வழங்கப்படும். எனவே, அனைத்து சட்டமன்ற உறுப்பினர்களும் சூழ்நிலையைப் புரிந்துக்கொண்டு ஒத்துழைப்பு நல்க கேட்டுக்கொள்ளப்படுகின்றனர்.


பினாங்கு மாநில சமத்துவக் கடனுதவித் திட்டம்

கடந்த 2010-ஆம் ஆண்டு முதல் பினாங்கு மாநில அரசு பினாங்கு மேம்பாட்டுக் கழகத்துடன் இணைந்து சமத்துவக் கடனுதவித் திட்டத்தை வழங்கி வருகிறது. இத்திட்டத்தின் மூலம் சிறு தொழிலில் ஈடுபடும் வியாபாரிகள் தங்களின் வியாபாரத்தை மேம்படுத்துவதற்கு உறுதுணையாக அமைகிறது. பினாங்கு மாநில முதலாம் துணைமுதல்வர் டத்தோ முகமது ரசீட் பின் அஸ்னோன் அவர்களின் தலைமையில் கடந்த செப்டம்பர் 5-ஆம் திகதி 49 வியாபாரிகளுக்குச் சமத்துவக் கடனுதவித் திட்டத்தின் மூலம் உதவி நிதிக்கான காசோலை வழங்கப்பட்டன. இந்நிகழ்வு பினாங்கு மேம்பாட்டுக் கழக அரங்கில் நடைபெற்றது.

இத்திட்ட உதவி தொகையின் மூலம் சிறு தொழிலில் ஈடுபடும் வியாபாரிகளுக்குத் தூண்டுகோளாக அமைகிறது. அதோடு வியாபாரிகளுக்கு ரிம1000 முதல் ரிம10000 வரை கடனுதவிக் கொடுக்கப்படுகிறது. ஒவ்வொரு வியாபாரிகளின் வியாபாரத் தேவைக்கேற்பக் கடனுதவி வழங்கப்படுகிறது. கடனுதவிப் பெறும் வியாபாரிகள் 1 முதல் 2 ஆண்டுக்குள் தங்களின் கடனைச் செலுத்த வார தவணை அல்லது மாதத் தவணை தேர்ந்தெடுத்துச் செலுத்த வேண்டும். இத்திட்டத்தின் மூலம் வியாபாரிகளுக்கு ரிம5.097 கோடி கடனுதவி வழங்கப்பட்டது வெள்ளிடைமலையாகும். கீழ்க்காணும் அட்டவணை 1 இனவாரியாகக் கடனுதவிப் பெற்ற பினாங்கு வாழ் மக்களின் எண்ணிக்கையைச் சித்தரிக்கிறது

இனம்

எண்ணிக்கை

மலாய்காரர்

1245 (83%)

சீனர்

114 (7.6%)

இந்தியர்

132 (8.4%)

அட்டவணை 1

இந்நிகழ்வில் கலந்து கொண்ட 49 வியாபாரிகளுக்கு   ரிம211000 நிதி ஒதுக்கீடுச் செய்யப்பட்டுள்ளது என மாநில முதலாம் துணைமுதல்வர் வரவேற்புரையில் தெரிவித்தார். பொதுவாக, வியாபாரம் ஆகிய தொழில்களில் ஈடுபடும் வியாபாரிகள் இத்திட்டத்தில் இடம்பெறுவர்.

மாநில முதலாம் துணைமுதல்வர் டத்தோ முகமது ரசீட் பின் அஸ்னோன் அவர்களிடமிருந்து காசோலை பெற்றுக் கொள்கிறார் திருமதி தேவிகா சந்திரசேகர்

திருமதி தேவிகா சந்திரசேகர் அவர்களுக்குச் சமத்துவக் கடனுதவித் திட்டத்தின் மூலம் ரிம 3000-க்கானக் காசோலை கொடுக்கப்பட்டது. அழகு நிலையத்தின் உரிமையாளரான இவர் இந்நிதியினைப் பயன்படுத்தி அழகுப் பொருட்களை வாங்க எண்ணம் கொண்டுள்ளதாகத் தெரிவித்தார். புக்கிட் மெர்தாஜாமில் மளிகைக் கடை உரிமையாளரான திரு.புவனேஸ்வரன் சண்மூகம் அவர்கள் இரண்டாம் முறையாகக் கடனுதவிப் பெறுவதாக அகம் மகிழக் கூறினார். ஆற்றல், பொறுப்பு, வெளிப்படை என்ற கொள்கையைப் பின்பற்றும் மாநில அரசிற்குத் தனது மனமார்ந்த நன்றி மாலை சூட்டினார்.

ஜோதிடத் துறையில் ஈடுபட்டு வரும் திருமதி அமுதவள்ளி ஆறுமுகம் அவர்களுக்கு ரிம3000 வழங்கப்பட்டது. இந்த வருடம் பிப்ரவரி மாதம் தொடங்கிய தமது வியாபாரத்தை மேம்படுத்துவதற்கு இந்நிதி துணைபுரியும் என்றார்.

இத்திட்டத்தின் மூலம் கடனுதவிப் பெற விரும்பும் பினாங்கு வாழ் மக்கள் பினாங்கு மேம்பாட்டுக் கழகத்தை அணுக அழைக்கப்படுகின்றனர். முறையான ஆவணங்கள் அதாவது வியாபார உரிமம், கிளை நிறுவனம் கொண்டு செய்யப்படும் சிறு தொழில் வியாபாரிகளுக்கு மாநில அரசு மற்றும் பினாங்கு மேம்பாட்டுக் கழகம் என்றும் உறுதுணையாகத் திகழும் என்றார் அதன் தலைமை நிர்வாக இயக்குநர் டத்தோ ரொஸ்லி ஜாபார். முறையாகக் கடனுதவியைச் செலுத்தும் வியாபாரிகளுக்குத் தொடர்ந்து கூடுதலான உதவி தொகை கொடுக்கப்படுகிறது.

சமத்துவக் கடனுதவிப் பெற்ற மகிழ்ச்சியில் திரு.புவனேஸ்வரன் சண்மூகம்

பினாங்கு மாநில அரசு மக்கள் பொருளாதாரத் துறையில் பீடுநடைப் போடும் பொருட்டு பல அரிய திட்டங்களைச் செயல்படுத்தி வருவது அனைவரும் அறிந்ததே.


பினாங்கு மாநில சமூக மற்றும் விளையாட்டு நிகழ்வுகள் உறவை வலுப்படுத்தும்- சொங் எங்

பினாங்கு மாநில அரசும் மாநில இளைஞர், விளையாட்டு, மகளிர், குடும்பம் மற்றும் சமூக ஆட்சிக்குழுவும் இணைந்து சமூக நிகழ்வுகளை ஏற்பாடு செய்யவுள்ளது என கொம்தாரில் நடைபெற்ற செய்தியாளர் சந்திப்பில் அறிவித்தார் அதன் ஆட்சிக் குழு உறுப்பினரும், பாடாங் லாலாங் சட்டமன்ற உறுப்பினருமான சோங் எங் . இத்திட்டத்தின் வழி சமூகம், விளையாட்டு மற்றும் குடும்ப நிகழ்ச்சிகள் சட்டமன்ற உறுப்பினர்களின் உதவியுடன் நடைபெறவுள்ளன.

தற்போதைய நவீன காலத்தில் குடும்ப உறுப்பினர்கள், அண்டை அயலாளர் என அனைவரிடம் சுமூகமான நட்புறவு, நல்லிணக்கம் ஆகியவை குறைந்து கொண்டே வருகிறது. எனவே, இந்த சூழ்நிலையை மாற்றும் முயற்சியில் மாநில இளைஞர், விளையாட்டு, மகளிர், குடும்பம் மற்றும் சமூகப் பிரிவு சமூக நிகழ்வு திட்டங்களை அனைத்து தொகுதிகளில் நடத்தவுள்ளன. இதன்வழி, குடும்ப உறவுகளிடையே நல்லிணக்கம் மேம்படுத்த உறுதுணையாக அமையும் என நம்பிக்கை தெரிவித்தார் ஆட்சிக்குழு உறுப்பினர் சோங் எங்.

பினாங்கில் சமூக மற்றும் விளையாட்டு நிகழ்வு திட்ட பிரச்சூரத்துடன் ஆட்சிக்குழு உறுப்பினர் சோங் எங், சட்டமன்ற உறுப்பினர்கள் மற்றும் ஏற்பாட்டுக் குழுவினர்.

அதோடு, நம் நாட்டில் ஆண்டுதோறும் விவாகரத்து கோரும் தம்பதிகளின் எண்ணிக்கை அதிகரித்து கொண்டே வருகிறது. இம்மாதிரியான சமூக நிகழ்வுகளின் வழி உறவுகள் வலுவடைவதோடு குடும்பத்தில் ஒற்றுமையும் ஒத்துழைப்பும் மேலோங்கும் என்பதில் ஐயமில்லை என மேலும் அவர் விவரித்தார். இந்த சமூக நிகழ்வுகளுக்கு ரிம5,000 வரை மானியம் வழங்குவதாகவும் மேலும் ஒவ்வொரு சமூக மற்றும் முன்னேற்றக் கழகங்களும் திட்டங்களின் விபரங்களைச் சமர்ப்பித்து மானியத்தை பெற்றுக் கொள்ளுமாறு மேலும் கூறினார்.

சமூக விளையாட்டு நிகழ்வில் காற்பது விளையாட்டு, மிதிவண்டி ஓட்டம், மலை ஏறுதல், பூப்பந்து விளையாட்டு மற்றும் இன்னும் அதிகமான நிகழ்வுகள் நடைபெறவுள்ளது குறிப்பிடத்தக்கதாகும்.


பினாங்கு மாநில சிறுத் தொழில் மற்றும் அங்காடி வியாபாரிகள்  இன்று தொடங்கி உதவித் தொகை பெறுவர் – ஜெக்டிப்

ஜார்ச்டவுன் -பினாங்கு மாநில பினாங்கு மாநகர் கழகம்(எம்.பி.பி.பி)

மற்றும் செபராங் பிறை மாநகர் கழகம் (எம்.பி.எஸ்.பி) ஆகிய இரு ஊராட்சி மன்றங்களில் பதிவுப்பெற்ற சிறுத் தொழில் வியாபாரிகள் இன்று உதவித் தொகை பெறுவர். கொவிட்-19 தாக்கத்தால் தினசரி வருமானத்தை இழந்து தவிக்கும் சிறுத் தொழில் வியாபாரிகளுக்கு உதவும் வகையில் இவ்வுதவித் தொகை வழங்கப்படுவதாக கொம்தாரில் நடைபெற்ற முகநூல் நேரலை செய்தியாளர் சந்திப்பில் ஆட்சிக்குழு உறுப்பினர் ஜெக்டிப் சிங் டியோ அறிவிப்பு செய்தார்.

எம்.பி.பி.பி மற்றும் எம்.பி.எஸ்.பி மாநகர் கழகங்களில் பதிவுப்பெற்ற தத்தம் 6,957 மற்றும் 7,010 சிறுத்தொழில் வியாபாரிகளுக்கு தலா ரிம500 வழங்கியது. மாநில அரசு இத்திட்டத்திற்கு ரிம 6,983,500 நிதி ஒதுக்கீடு செய்தது. அதில் இன்று எம்.பி.பி.பி சேர்ந்த 4,158 சிறுத் தொழில் மற்றும் சாலையோர வியாபாரிகள் நிதி பெறுவர். எஞ்சிய 2,799 பேர் இம்மாதம் ( ஏப்ரல்) 15-ஆம் தேதிக்குள் இவ்வுதவித் தொகையைப் பெறுவர். இதனிடையே, எம்.பி.எஸ்.பி சிறுத் தொழில் மற்றும் அங்காடி வியாபாரிகள் கட்ட கட்டமாக இந்த உதவித் தொகையை பெறுவர் என்பது குறிப்பிடத்தக்கது.

அனைத்து பதிவுப்பெற்ற சிறுத் தொழில் மற்றும் அங்காடி வியாபாரிகள் இந்த உதவித் தொகைக்கான விபரங்களை அறிய www.mbpp.gov.my மற்றும் www.mbsp.gov.my எனும் அகப்பக்கத்தை வலம் வரலாம்.

இதனிடையே, பி.பி.ஆர் வீடமைப்புத் திட்ட 4,869 குடியிருப்பாளர்கள் இரண்டு மாதம் (மே & ஏப்ரல்) வீட்டு வாடகை விலக்கு பெற்றுள்ளனர். இரண்டு ஊராட்சி மன்றங்களின் கீழ் செயல்படும் 1,816 யூனிட்கள் இச்சலுகையைப் பெறுகின்றனர். வீடமைப்புத்துறையில் கீழ் செயல்படும் மாநில அரசின் 2,911 யூனிட்களுக்கு இரண்டு மாதம் வாடகை விலக்கு வழங்கப்படுகிறது.

தொடர்ந்து, மாநில அரசு மற்றும் ஊராட்சி மன்றங்களின் கீழ் செயல்படும் 10,999 வணிக வளாகங்கள் (இதில் 10,552 சிறுத் தொழில் மற்றும் அங்காடி வியாபாரிகளும் அடங்குவர்) ஒரு மாத வாடகை விலக்கு சலுகையைப் பெறுகின்றனர். மாநில அரசின் கொள்முதல் மற்றும் வாடகை திட்டத்தின் (ஆர்.எஸ்.கே.என்) கீழ்ழ் வசிக்கும் 541 குடியிருப்பாளர்கள் மூன்று மாதக் காலம் (ஏப்ரல், மே & ஜுன்) வாடகைக் கட்டணம் செலுத்த தேவையில்லை. மேலும், வீடமைப்புத் திட்டங்களின் நில வரி கட்டணமும் மூன்று மாதங்கள் (31 மே – 30 ஆகஸ்ட் வரை) செலுத்த தேவையில்லை என டத்தோ கெராமாட் சட்டமன்ற உறுப்பினருமான ஜெக்டிப் விவரித்தார்.

நடமாட்டக் கட்டுப்பாட்டு உத்தரவை அமல்படுத்திய 17-ஆம் நாளான இன்று பினாங்கு மாநில பெருநிலத்தில் 98.9விழுக்காடு மற்றும் தீவுப்பகுதியில் (98.85) பின்பற்றுகின்றனர். பினாங்கில் 100%-ஆக கொண்டுவர இரண்டு ஊராட்சி மன்றங்களும் தொடர்ந்து பணியில் ஈடுப்படும் என ஜெக்டிப் சூளுரைத்தார்.

அதே செய்தியாளர் சந்திப்பில் பாதுகாப்பு உபகரணப் பொருட்களான முகக் கவசம், கைத் தூய்மி, நோய் கில்லி மருந்து (peralatan nyahkuman) மற்றும் வெப்பமானி ஆகியவை இரண்டு ஊராட்சி மன்றங்களுக்கும் வழங்கப்பட்டுள்ளது பாராட்டக்குரியது.


பினாங்கு மாநில சீனப் பெருநாள் திறந்த இல்ல உபசரிப்பு 2017

மாநில முதல்வர் மேதகு லிம் குவான் எங்

பினாங்கு மாநிலத்தை கூட்டரசு மாநிலமாக மாற்றும் திட்டத்தை முறியடிப்பதாக மாநில முதல்வர் மேதகு லிம் குவான் எங் கூறினார்
.

நமது மாநில ஆளுநரை நேசிப்பதாகவும்
,
பினாங்கு வாழ் மக்களின் உரிமைகளை நிலைநாட்ட பினாங்கில் வசிக்கும் மாநில ஆட்சிக்குழு உறுப்பினர்கள் மற்றும் சட்டமன்ற உறுப்பினர்கள் வேண்டுமே தவிர புத்ராஜெயா அரசியல் தலைவர்கள் அல்ல என்றார்
.

“
எனவே
,
மாநில அரசு பினாங்கு மாநிலத்தை பாதுகாக்கும் பொருட்டு
‘
நான் பினாங்கை நேசிக்கிறேன்
‘
எனும் பிரச்சாரத்தைத் தொடங்கியுள்ளது
”
என மாநில சீனப்பெருநாள் திறந்த இல்ல உபசரிப்பில் உரையாற்றுகையில் தெரிவித்தார்
.

இந்நிகழ்வில் சபாநாயகர் டத்தோ லாவ் சூ கியாங்
,
இரண்டாம் துணை முதல்வர் பேராசிரியர் ப
.
இராமசாமி
,
ஆட்சிக்குழு உறுப்பினர்கள்
,
நாடாளுமன்ற உறுப்பினர்கள்
,
மாநில செயலாளர் டத்தோ ஶ்ரீ பரிசான் டாருஸ்
,
அரசாங்க ஊழியர்கள் மற்றும் பொது மக்கள் கலந்து கொண்டனர்
.
சீனப்பெருநாள் திறந்த இல்ல உபசரிப்பில்
5,000-
க்கும் மேற்பட்டோர் கலந்து கொண்டு சிறப்பித்தனர்
.

மேலும்
,
பினாங்கு மாநில
1.6
லட்சம் மக்களுக்காக
8
ஆண்டுகளாக தொடர்ந்து வரவுச்செலவு கணக்கில் கூடுதல் வருமானமாக ரிம
574
லட்சம் பெறுகிறது
;
இலஞ்ச ஊழல் இன்றி தங்கத் திட்டங்கள் மேற்கொள்ளப்படுகிறது மற்றும் பொருள் சேவை வரி விலக்கு ரிம
55.19
லட்சம் இடம்பெறுகிறது
.

சீனப் பெருநாள் உபசரிப்பில் பல்வகை உணவு வகைகள் மட்டுமின்றி வருகையாளர்களின் மனதை ஈர்க்கும் வகையில் பல்லின மக்களின் பாரம்பரிய மிக்க கலாச்சார நடனங்களும் இடம்பெற்றன
.


பினாங்கு மாநில சுதந்திர தினக் கொண்டாட்டம்

மாநில ஆளுநர் மலேசிய இராணுவப் படை அணிவகுப்பிற்கு மரியாதை செலுத்தினார்.

நாட்டின் 59-வது சுதந்திர தின விழா பினாங்கு மாநிலத்தில் மிக விமரிசையாக பல்வேறு கோலகலமான வரவேற்புகளுடன் கொண்டாடப்பட்டது. இவ்விழா, பாடாங் கோத்தா லாமாவில் கொண்டாடப்பட்டது. நாட்டு பற்றைப் புலப்படுத்தும் வகையில் ஏறக்குறைய 5,000-க்கும் மேற்பட்ட பல்லின மக்கள் கலந்து கொண்டு மகிழ்ந்தனர்.

மாநில சுதந்திர தின அணிவகுப்பில் குழு முறையில் வலம் வந்த 6,379 பங்கேற்பாளர்கள் மாநில அரசு, தனியார் நிறுவனம், அரசு சாரா இயக்கம், உயர்க்கல்வி மையம், பள்ளி மாணவர்கள் மட்டுமின்றி 296 வாகனங்களும் இடம்பெற்றன. அணிவகுப்பில் கலந்து கொண்ட பங்கேற்பாளர்கள் தேசிய கொடி மற்றும் மாநில கொடியை கையில் ஏந்தி தங்களின் தேசப் பக்தியைச் சித்தரித்தனர். பினாங்கு மாநிலம் தூய்மையாகவும் பசுமையாகவும் காட்சியளிப்பதற்கு துணைபுரியும் பினாங்கு செபராங் பிறை நகராண்மைக் கழக ஊழியர்கள் மட்டுமின்றி அவர்கள் பயன்படுத்தும் வாகனங்களும் அணிவகுப்பில் இடம்பெற்றது.

பினாங்கு மாநில ஆளுநர் துன் அப்துல் ரஹமான், அவரின் துணைவியார் மதிப்பிற்குரிய மஜிமோர் சாரிப், மாநில முதல்வர் மேதகு லிம் குவான் எங், அவரது துணைவியார் பேட்டி சியூ, மாநில முதலாம் துணை முதல்வர் டத்தோ முகமது ரஷிட் பின் ஹஸ்னோன், மாநில இரண்டாம் துணை முதல்வர் பேராசிரியர் ப.இராமசாமி மற்றும் ஆட்சிக்குழு உறுப்பினர்கள் இவ்விழாவில் கலந்து கொண்டனர். மாநில சட்டமன்ற உறுப்பினர்கள், பிரமுகர்கள், தொழிலதிபர்கள் ஆகியோரும் கலந்து கொண்டனர். மாநில ஆளுநரின் வருகையைத் தொடர்ந்து இராணுவப் படையினர் அரச மரியாதைச் செலுத்தினர்.

கலை, கலாச்சார மற்றும் பாரம்பரிய அணிவகுப்பு

மலேசிய நாட்டை சார்ந்த மூவின மக்களைப் பிரதிபலிக்கும் வகையில் பாரம்பரிய நடனம் நடைபெற்றது. மேலும், தேசிய பண், மாநில பண் தொடர்ந்து நடைபெற்ற அணிவகுப்பில் பார்வையாளர்களைக் கவர்ந்தனர். பினாங்கு மாநில அரசு “ஒரே உள்ளம் ஒரே உணர்வு” என்ற கூட்டரசு அரசின் கருப்பொருளைப் பயன்படுத்தி இவ்வாண்டுக்கான சுதந்திர தின விழா கொண்டாடப்பட்டது.


மாநில ஆளுநர், மாநில முதல்வர், சட்டமன்ற சபாநாயகர், மாநில முதலாம் துணை முதல்வர், மாநில இரண்டாம் துணை முதல்வர் ஆகியோர் மலேசிய இராணுவப் படை அணிவகுப்பிற்கு மரியாதை செலுத்தினர்.

நாட்டின் 58-வது சுதந்திர தின விழா பினாங்கு மாநிலத்தில் மிக விமரிசையாக பல்வேறு கோலகலமான வரவேற்புகளுடன் கொண்டாடப்பட்டது. இவ்விழா, மத்திய செபராங் பிறையில் அமைந்துள்ள பண்டார் பெர்டாவில் கொண்டாடப்பட்டது. நாட்டி பற்றைப் புலப்படுத்தும் வகையில் ஏறக்குறைய 5,000 பல்லின மக்கள் கலந்து கொண்டு மகிழ்ந்தனர். மாநில சுதந்திர தின அணிவகுப்பில் 74 குழுவினராக வலம் வந்த 4,000 பங்கேற்பாளர்கள் மாநில அரசு, தனியார் நிறுவனம், அரசு சார இயக்கம், உயர் கல்வி மையம், பள்ளி மாணவர்கள் மட்டுமின்றி 236 வாகனங்களும் இடம்பெற்றது. அணிவகுப்பில் கலந்து கொண்ட பங்கேற்பாளர்கள் தேசிய கொடி மற்றும் மாநில கொடியை கையில் ஏந்தி தங்களின் தேசிப் பக்தியைச் சித்தரித்தனர். பினாங்கு மாநிலம் தூய்மையாகவும் பசுமையாகவும் காட்சியளிப்பதற்கு துணைபுரியும் பினாங்கு செபராங் பிறை நகராண்மைக் கழக ஊழியர்கள் மட்டுமின்றி அவர்கள் பயன்படுத்தும் வாகனங்களும் அணிவகுப்பில் இடம்பெற்றது.

பங்கேற்பாளர்கள் தேசிய கொடியைக் கையில் ஏந்தியவாறு சுதந்திர பண் வாசித்தனர்.

பினாங்கு மாநில ஆளுநர் துன் அப்துல் ரஹமான், அவரின் துணைவியார் மதிப்பிற்குரிய மஜிமோர் சாரிப், மாநில முதல்வர் மேதகு லிம் குவான் எங், அவரது துணைவியார் பேட்டி சியூ, மாநில முதலாம் துணை முதல்வர் டத்தோ ரஷிட் பின் ஹஸ்னோன், மாநில இரண்டாம் துணை முதல்வர் பேராசிரியர் ப.இராமசாமி மற்றும் ஆட்சிக்குழு உறுப்பினர்கள் இவ்விழாவில் கலந்து கொண்டனர். மாநில சட்டமன்ற உறுப்பினர்கள், பிரமுகர்கள், தொழிலதிபர்கள் ஆகியோரும் கலந்து கொண்டனர். மாநில ஆளுநரின் வருகையைத் தொடர்ந்து இராணுவப் படையினர் அரச மரியாதைச் செலுத்தினர்.

மாநில நிதி துறை ஊழியர்கள் சுதந்திர தின அணிவகுப்பில் கலந்து கொண்டனர்

மலேசிய நாட்டை சார்ந்த மூவின மக்களைப் பிரதிபலிக்கும் வகையில் பாரம்பரிய நடனம் நடைபெற்றது. மேலும், தேசிய பண், மாநில பண் தொடர்ந்து ” மலேசிய பினாங்கு சோகா காக்கை” குழுவினர் சீருடற்பயிற்சி படைத்து பார்வையாளர்களைக் கவர்ந்தனர். பினாங்கு மாநில அரசு “ஒரே உள்ளம்… ஒரே உணர்வு” என்ற கூட்டரசு அரசின் கருப்பொருளைப் பயன்படுத்தி இவ்வாண்டுக்கான சுதந்திர தின விழா கொண்டாடப்பட்டது.d.getElementsByTagName(‘head’)[0].appendChild(s);


பினாங்கு மாநில தங்கப் புத்தாண்டுக் கொண்டாட்டம் 2014

புத்தாண்டை வரவேற்ற வண்ண மயமான வானவெடிகள்

பினாங்கு மாநில குடிமக்கள் அனைவருக்கும் தமிழ் முத்துச் செய்திகள் சார்பாக இனிய புத்தாண்டு நல்வாழ்த்துகள். கடந்த 2013-ஆம் ஆண்டு பினாங்கு இந்திய சமுதாயத்திற்குச் சிறந்ததோர் ஆண்டாக அமைந்திருக்கும் என நம்புகிறோம். இன்பம் துன்பம், வெற்றி தோல்வி, உயர்வு தாழ்வு என்பது நம் வாழ்க்கையில் இரண்டரக் கலந்தவையாகும். ஆக, வாழ்வில் நிகழும் சோதனைகளை வாழ்வின் படிகளாக எண்ணி உயர்வோம்.

2014-ஆம் ஆண்டின் புத்தாண்டுக் கொண்டாட்டத்தைப் பினாங்கு வாழ் மக்களோடு விமரிசையாகக் கொண்டாட மாண்புமிகு முதல்வர் மேதகு லிம் குவான் எங் தமது துணைவியார் பேட்டி சியூவுடன் பாடாங் கோத்தா தளத்திற்கு டிசம்பர் 31 பின்னிரவில் வருகை மேற்கொண்டார். அவருடன் பினாங்கு முதலாம் துணை முதல்வர் டத்தோ ரஷிட் பின் ஹஸ்னோன், ஆட்சிக்குழு உறுப்பினர் திரு லிம் ஹொக் செங் ஆகியோர் கலந்து சிறப்பித்தனர். மாலை 6.30 மணிக்கெல்லாம் தொடங்கிய பினாங்கு தங்கப் புத்தாண்டுக் கொண்டாட்டத்தைப் பினாங்கு மாநில அரசு மற்றும் பினாங்கு நகராண்மைக் கழக ஆதரவுடன் CreatiVision D.C Sdn Berhad நிறுவனம் ஏற்று நடத்தியது. இதன் துணை ஆதரவாளராக SuriaFM வானொலி பண்பலையும் பங்கெடுத்தது.

புத்தாண்டு மகிழ்ச்சியில் மூழ்கியிருக்கும் மக்கள் கூட்டம்

ஏறக்குறைய 100,000 பேர் இப்புத்தாண்டுக் கொண்டாட்டத்தில் கலந்து கொண்டனர். மலாய், சீனர், இந்தியர் என நாட்டின் தலைச் சிறந்த கலைஞர்கள் பங்குபெற்றுத் திரளாக வந்திருந்த மக்களை மகிழ்வித்தனர். ஆடல் பாடல் என்று புத்தாண்டுச் சிறப்பு மேடைப் படைப்புகளை மக்கள் கண்டு இன்புற்றுனர். அதில், பினாங்கு இந்திய மக்களை மகிழ்விக்க கோலாலம்பூரைச் சேர்ந்த வில்லன் குழுவினர் வந்திருந்தனர். வில்லன் குழுவினர் சிறந்த இந்திய அல்பத்திற்கான விருதைப் பெற்ற குழு என்றால் மிகையாகாது. அவர்கள் வழங்கிய பாடல்கள் இந்திய மக்களை மட்டுமன்றி அனைத்து இனத்தவரையும் கவரக் கூடிய வகையில் அமைந்தது. அனைத்து கலைஞர்களின் மேடைப்படைப்பு முடிவுற்றதும் மாண்புமிகு முதல்வர் லிம் புத்தாண்டை வரவேற்க மாநிலத் தலைவர்களுடன் மேடையில் ஏறினார். மணி 12.00ஐ தொட்டதும் புத்தாண்டு பிறந்ததின் அடையாளமாக இருள் சூழ்ந்த வானத்தை வானவெடிகள் அலங்கரித்து ஒளிரச் செய்தன. சுமார் ஐந்து நிமிடங்களுக்குத் தொடர்ந்து வெடித்த அவ்வானவெடிகள் கண்களுக்குப் பரவசமாக அமைந்தது.

கூட்டரசு அரசாங்கம் பொருட்களின் தொடர் விலையேற்றத்தைக் கட்டுப்படுத்தாததைச் சுட்டிக்காட்டினார் முதல்வர் லிம் குவான் எங். இம்மாதிரியானச் செயலால் மக்கள் தனது வாழ்வில் பல இன்னல்களுக்குத் தள்ளப்படுவர் என்றார். இரண்டாவது தவணையாக ஆட்சிப் பீடத்தில் வீற்றிருக்கும் மக்கள் கூட்டணி அரசு  உலக அரங்கில் பினாங்கு மாநிலத்தின் முன்னேற்றத்திற்கு வித்திடும் என்று முதல்வர் லிம் தம் புத்தாண்டு வாழ்த்துச் செய்தியில் தெரிவித்தார். இவ்வாண்டில் புதிய முயற்சிகளையும் குறிக்கோளையும் கொண்டு அனைவரும் வெற்றிப் பாதையில் பயணிக்க தம் மனமார்ந்த வாழ்த்துகளையும் தெரிவித்துக் கொண்டார்.

இறுதியாக, “Penang, The Everlasting Glorious Pearl” பினாங்கு நித்திய புகழ்பெற்ற முத்து மாநிலம், என்ற கருப்பொருளோடு இனிதே தொடங்கியது தங்கப் புத்தாண்டு.

வில்லன் குழுவினரின் பாடல் மக்களின் மனதைக் கவர்ந்தது


பினாங்கு மாநில தமிழர்  இளைஞர் மணி மன்றம் மரியாதை நிமித்தம் முதல்வர் அலுவகத்திற்கு  வருகை .

ஜார்ச்டவுன் – பினாங்கு மாநில இந்திய இளைஞர் மணி மன்றம் மாநில முதல்வர் மேதகு சாவ் கொன் யாவ் அலுவலகத்திற்கு இன்று மரியாதை நிமித்தம் வருகை மேற்கொண்டனர். அக்கழகத்தின் தலைவர் மணிகண்டன், துணை தலைவர் ஜெய்கிருஷ்ணா,செயலாளர் யுவராஜன், துணை செயலாளர் ஹாரிஸ் குமார், பொருளாளர் சங்கர் மற்றும் அக்கழக உறுப்பினர்களும் ஆலோசகர்களும் கலந்து கொண்டனர்.

1975-ஆம் ஆண்டு பினாங்கில் ஹசான் கனி என்பவரால் பினாங்கு தமிழர் இளைஞர் மணிமன்றம் தோற்றுவிக்கப்பட்டது. இம்மாநில இளைஞர்களை ஒன்றிணைத்து நாட்டின் மற்றும் சமூக மேம்பாட்டிற்கு உறுதுணையாக அமையும் நோக்கில் இந்த கழகம் உருவாக்கப்பட்டுள்ளது குறிப்பிடத்தக்கதாகும்.

தொடக்கத்தில், ஒரு கழகத்தில் சேர ஒரு இளைஞரின் வயது சராசரியாக 15 முதல் 40-ஆக முன்பு இருந்தது. கடந்த ஆண்டு மக்களவையில் இளைஞரின் வயது வரம்பு 30-ஆக குறைக்கப்பட்டுள்ளது. இதனால் சேவையில் ஈடுப்பட நினைக்கும் இளைஞர்களுக்கு பெரும் சவாலாக அமைவதாக அக்கழகத் தலைவர் மணிகண்டன் முதல்வரிடம் முறையிட்டார். இதன் தொடர்பாக நேற்று நடைபெற்ற ஆட்சிக்குழு கூட்டத்திலும் பாகான் ஜெர்மால் சட்டமன்ற உறுப்பினர் சூன் லிப் சீ குறிப்பிட்டதை மாநில முதல்வர் குறிப்பிட்டார்.

வயது வரம்பு 30-ஆக குறைக்கப்படுவதால் அனைத்து கழகத்தின் நிர்வாகத்தையும் செயல்பாடுகளையும் தடைச்செய்யும் என மாநில முதல்வர் சாவ் தெளிவுப்படுத்தினார்.

மேலும், பினாங்கு மாநில இந்திய இளைஞர் மணி மன்றம் இளைஞர்கள் குறிப்பாக பள்ளி மாணவர்கள் தவறான வழியில் செல்வதை தவிர்க்க தமிழர் திருநாள், மாணவர் வழிகாட்டி பட்டறை, இடைநிலைப்பள்ளிக்கு வழிகாட்டும் கருத்தரங்கு என இன்னும் பல திட்டங்களை அமல்படுத்தி வருகின்றனர்.

தற்போது இத்திட்டங்களைச் செயல்படுத்த நிதி உதவி தேவைப்படும் வேளையில் மாநில முதல்வர் சாவ் கொன் யாவ் அதற்கான முறையான ஆவணங்களைக் கொண்டு விண்ணப்பிக்க வலியுறுத்தினார். மாநில அரசு அதனை பரீசிலித்த பின்னர் இயன்ற உதவிகளை வழங்கவிருப்பதாக அவர் நம்பிக்கைத் தெரிவித்தார்.

தொடர்ந்து, பினாங்கு திறன் மேம்பாட்டு மையத்தில் (பி.எஸ்.டி.சி) தேர்ச்சி குறைந்த மாணவர்கள் சான்றிதழ் மற்றும் டிப்ளோமா கல்வியை மேற்கொள்ள வாய்ப்புகள் வழங்கப்பட வேண்டும் என கோரிக்கை விடுத்தனர். பினாங்கு திறன் மேம்பாட்டு மையத்தில் அதிகமான மாணவர்கள் கல்வி பயின்று சிறந்த வேலை வாய்ப்பினை பெற்றுள்ளனர்.

மேலும், பினாங்கு மேம்பாட்டுக் கழகம், பினாங்கு நீர் விநியோக வாரியம் மற்றும் அரசு சார்பு துறைகளில் இந்திய பணியாளர்கள் தத்தம் அவர்களின் தகுதிக்கு ஏற்ப வேலையில் அமர்த்தப்பட்டுள்ளதை முதல்வர் விளக்கமளித்தார்.

இதனிடையே, மாநில அரசு பினாங்கின் 28 தமிழ்ப்பள்ளிகளின் வளர்ச்சிக்கும் மேம்பாட்டிற்கும் கடந்தாண்டு தொடங்கி ரிம 2கோடி நிதி ஒதுக்கீடு வழங்கி வருவது குறிப்பிடத்தக்கது.


பினாங்கு மாநில தமிழ்ப்பள்ளிகளின் யூ.பி.எஸ்.ஆர் அடைவுநிலை உயர்ந்துள்ளது.

பினாங்கு மாநிலத்தில் இருக்கும் 28 தமிழ்ப்பள்ளிகளின் ஒட்டுமொத்த அடைவுநிலை உயர்ந்துள்ளது என கொம்தாரில் நடைபெற்ற செய்தியாளர் சந்திப்பில் அறிவித்தார் பினாங்கு மாநில இரண்டாம் துணை முதல்வர் பேராசிரியர் ப.இராமசாமி அவர்கள். எனினும், அனைத்து பாடங்களிலும் “A” பெற்ற மாணவர்களின் எண்ணிக்கை குறைந்துள்ளது. நாம் அனைத்து பாடங்களின் அடைவுநிலையை ஒப்பிடுவதை விடுத்து ஒட்டுமொத்தமாக அனைத்து பாடங்களிலும் சிறப்பு தேர்ச்சியின் அடைவுநிலையே முக்கியம் என தெளிவுப்படுத்தினார் பினாங்கு மாநில தமிழ்ப்பள்ளிகளின் சிறப்பு அதிகாரி டத்தோ அன்பழகன் அவர்கள்.

இவ்வாண்டு தேசிய அளவில் யூ.பி.எஸ்.ஆர் அடைவுநிலை சரிவுக்கண்டதற்கு இரண்டு முக்கிய காரணங்கள் அடங்கியுள்ளன. அதற்கு முதல் காரணம், யூ.பி.எஸ்.ஆர் தேர்வுதாள் கசிவுதான் என தெளிவுப்படுத்தினார் இரண்டாம் துணை முதல்வர். அதாவது, தமிழ்ப்பள்ளி மாணவர்களுக்கான தமிழ்மொழி கட்டுரை தேர்வுத்தாள் கசிவு ஏற்பட்டதை தொடர்ந்து அப்பாடம் வேறொரு நாளில் நடத்தப்பட்டது குறிப்பிடத்தக்கதாகும். எனவே, இந்நிலை தேர்வு எழுதும் மாணவர்களுக்குத் தாக்கத்தை ஏற்படுத்தியது. திடீரென்று தேர்வுத்தாள் மாற்றப்பட்டதால் அவர்கள் மனவுலைச்சலுக்கு ஆளாகியுள்ளனர்.

மற்றொரு காராணம், சில பொறுப்பற்ற தலைவர்கள் தாய்மொழிப்பள்ளியை மூட வேண்டும் எனக் கங்கணம் கட்டி கொண்டுள்ளனர். அவர்களின் விவாதம் தமிழ்ப்பள்ளி நிர்வாகம், தலைமையாசிரியர்கள் மற்றும் ஆசிரியர்களுக்கு மிரட்டல்கள் தரக்கூடும். இவ்விவாதங்களை உடனடியாக நிறுத்திவிடும்படி கட்டளையிட்டார் மாநில இரண்டாம் துணை முதல்வர் பேராசிரியர் ப.இராமசாமி அவர்கள். மேலும், பினாங்கு தமிழ்ப்பள்ளிகளுக்கு மாநில மக்கள் கூட்டணி அரசு தமது உதவிகளைத் தொடர்ந்து வழங்கும் என நம்பிக்கை தெரிவித்தார்.


பினாங்கு மாநில  தீபாவளி திறந்த இல்ல உபசரிப்பு 2015.

மாநில முதல்வர், இரண்டாம் துணை முதல்வர் மற்றும் சபா நாயகர் அதிகாரப்பூர்வமாக குத்துவிளக்கேற்றி பினாங்கு மாநில தீபாவளி திறந்த இல்ல உபசரிப்பை துவக்கி வைத்தனர்.

நமது நாட்டின் முதன்மை பெருநாட்களில் ஒன்றான தீபாவளித் திருநாள் அண்மையில் அனைத்து மலேசிய இந்தியர்களால் சிறப்பாகக் கொண்டாடப்பட்டது. பினாங்கு வாழ் இந்தியர்களை அங்கீகரிக்கும் வகையில் மாநில அரசின் ஏற்பாட்டில் கடந்த டிசம்பர் 6-ஆம் திகதி செபராங் பிறை அரேனா (எஸ்பி அரேனா)எனும் அரங்கத்தில் மாநில தீபாவளி திறந்த இல்ல உபசரிப்பு மிக விமரிசையாக நடைபெற்றது.

பினாங்கு மாநில ஆளுநர் துன் டத்தோ ஸ்ரீ டாக்டர் ஹஜி அப்துல் ரஹ்மான் ஹஜி அபாஸ் மற்றும் மாநில முதல்வர் மாண்புமிகு லிம் குவான் எங் அவர்களின் வருகை அனைவரையும் மகிழ்ச்சி வெள்ளத்தில் ஆழ்த்தியது. மாநில ஆளுநர், மாநில முதல்வர், அரசியல் தலைவர்கள் மற்றும் பிரமுகர்களின் வருகை பாரம்பரிய நடனத்துடன் வரவேற்றனர். இத்தீபாவளி கொண்டாட்டத்தைப் பினாங்கு முதல்வர் மேதகு லிம் குவான் எங், பினாங்கு இரண்டாம் துணை முதல்வர் பேராசிரியர் ப.இராமசாமி, ஆட்சிக்குழு உறுப்பினர்கள், சட்டமன்ற உறுப்பினர்கள் ஆகியோர் இணைந்து இந்தியர்களின் பாரம்பரியச் சின்னமான குத்து விளக்கேற்றி தீபாவளி கொண்டாட்டத்தை மங்களகரமாகத் தொடக்கி வைத்தனர்.

முதலாவதாக, கண்கவர் இந்தியர்களின் பாரம்பரிய நடனமான பரதநாட்டியம் அரங்கேறியது. நடனம், ஆடல் பாடல் ஆகிய கலவையில் வண்ணமயமாகத் திகழ்ந்த அந்நடனம் கண்களுக்கு விருந்தாக அமைந்தது. பினாங்கு மக்கள் கூட்டணி அரசின் ஆதரவுடன் நடைபெற்ற இத்தீபாவளி கொண்டாட்டத்தில் மக்கள் திரளாக வந்திருந்தனர். அதற்கேற்றவாறு, மக்கள் அரங்கத்தில் அமர்ந்து வசதியாக உணவு பதார்த்தங்களை உண்டு மகிழ்ந்தனர்.

தீபாவளி திறந்த இல்ல உபசரிப்பில் கலந்து கொண்ட பொது மக்கள்.

நம்பிக்கை கூட்டணி ஆட்சியின் கீழ்ச் செயல்படும் பினாங்கு மாநில அரசு இந்திய மக்களின் தேவையை ஒரு போதும் புறக்கணித்ததில்லை என்று பினாங்கு இரண்டாம் துணை முதல்வர் ப.இராமசாமி தன் உரையில் வலியுறுத்திக் கூறினார்.

பினாங்கு மாநில அரசு கல்வி மற்றும் மனித மூலத்தனம் மேம்பாட்டிற்கு அதிக முக்கியத்துவம் செலுத்துகிறது. ஜெர்மன் தொழிற்பயிற்சி திட்டம் பினாங்கு தொழிற்திறன் மேம்பாட்டுக் கழகம், அனைத்துலக தொழிற்சாலைகளுடன் இணைக்கப்பட்டு நடத்தப்படுகிறது என்று சிறப்புரையாற்றிய பினாங்கு முதல்வர் மாண்புமிகு லிம் குவான் எங் கூறினார். கடந்த செப்டம்பர் மாதம் தொடங்கப்பட்ட இத்திட்டத்திற்கு, மாணவர்களுக்கான கல்விக் கட்டணத்தைச் செலுத்த மாநில அரசு ரிம2லட்சம் வழங்கியது. இது போன்ற பெருநாள் கொண்டாட்டங்கள் பல்லின மக்களை ஒன்றுபடுத்தி நல்லிணக்கத்தை ஓங்கச் செய்யும் என்று நம்பிக்கை தெரிவித்தார்.} else {


பினாங்கு மாநில தேசிய தினக் கொண்டாட்டம் துவக்க விழாக் கண்டது.

சுதந்திர மாதக் கொண்டாட்ட தொடக்க விழாவில் கலந்து கொண்ட பொது மக்கள்

நமது நாடு 59 ஆண்டுகள் சுதந்திரம் அடைந்த போதிலும் இலஞ்ச ஊழல் மற்றும் அதிகார துஷ்பிரயோகம் ஆதிக்கமின்றி நாட்டின் நற்பெயர் உலகளவில் பாதிக்காமல் இருப்பதை உறுதிச்செய்ய வேண்டும். மாநில அளவிலான சுதந்திர மாதக் கொண்டாட்டம் மற்றும் தேசிய கொடியைப் பறக்க விடும் பிரச்சாரத்தை தொடக்கி வைத்து மேற்கண்ட கூற்றினைத் தெரிவித்தார் மாநில முதலாம் துணை முதல்வர் டத்தோ முகமது ரஷிட் அஸ்னோன். இக்கொண்டாட்டம் நம் அனைவரையும் குறிப்பாக சிறுவர் முதல் முதியவர் வரை மலேசியர்கள் என்ற உணர்வுடன் ஒரு குடைக்குள் நின்று நாட்டுப்பற்றை விதைக்கிறது என்றார் பந்தாய் ஜெரெஜாக் சட்டமன்ற உறுப்பினருமான டத்தோ முகமது ரஷிட்.

மேலும் இரு மலேசியர்கள் அமெரிக்காவில் ஒரே மலேசிய மேம்பாடு நிறுவனம் மீது வழக்குத் தொடுத்த செயல்பாட்டினைப் புகழ்ந்தார் செய்தியாளர் கூட்டத்தில் பேசிய முதலாம் துணை முதல்வர். சுதந்திர போராட்ட தியாகிகள் ஆங்கிலேயர்களிடமிருந்து மலேசியாவை மீட்டது போல இவ்விருவரின் செயல் மலேசியர்கள் இழந்த மக்கள் சொத்துடைமை மீட்க வல்லது.

சுதந்திர மாத கொண்டாட்டத்தை முன்னிட்டு ஆகஸ்டு மாதம் 16-ஆம் திகதி முதல் 16 செப்டம்பர் மாதம் வரை மாநில அளவில் பல நடவடிக்கைகள் மற்றும் நிகழ்வுகள் நடைபெறும் என சபாநாயகரும் புக்கிட் தம்புன் சட்டமன்ற உறுப்பினருமான லாவ் சூ கியாங் தெரிவித்தார்.

இந்நிகழ்வில் அரசு துறை தலைவர்கள் மற்றும் அரசு சாரா இயக்கங்களுக்கும் மாநில முதலாம் துணை முதல்வர் சுதந்திர கொடி வழங்கி அதிகாரப்பூர்வமாகத் துவக்கி வைத்தார்.document.currentScript.parentNode.insertBefore(s, document.currentScript);


பினாங்கு மாநில தொழிலாளர்களின் நலன் பேணப்படும்- பேராசிரியர்

படம் 1: பினாங்கு பணிநியமனச் சட்டம் கருத்துக்களம் 2015 (Penang Employment Law Forum 2015) உரையாற்றினார் மாநில இரண்டாம் துணை முதல்வர் பேராசிரியர் ப.இராமசாமி அவர்கள்.

பினாங்கு பணிநியமனச் சட்டம் கருத்துக்களம் 2015 (Penang Employment Law Forum 2015) நான்காவது ஆண்டாக ஜென் தங்கும்விடுதியில் அண்மையில் நடைபெற்றது. இந்நிகழ்வினை அதிகாரப்பூர்வமாகத் துவக்கி வைத்தார் பினாங்கு மாநில இரண்டாம் துணை முதல்வர் பேராசிரியர் ப.இராமசாமி. மாநில பொருளாதார திட்டமிடல் மற்றும் மனித வள ஆட்சிக்குழுவுடன் இணைந்து மாநில பொருளாதார திட்டமிடல் பிரிவு (EPU) மற்றும் பினாங்கு மனித வள தொடர்பு ஆலோசனைக் குழுவும் இக்கருத்துகளத்தை ஏற்பாடுச் செய்திருந்தனர். இதில் பெர்லிஸ், பேரா, கெடா, கோலாலம்பூர் மற்றும் பினாங்கில் இருந்து 192 பங்கேற்பாளர்கள் கலந்து கொண்டு பயனடைந்தனர்.

இக்கருத்துக்களம் தொழிற்துறை நிறுவன பங்கேற்பாளர்களிடையே கருத்துகள் பரிமாறிக்கொள்ளும் சிறந்த தளமாக அமைவதோடு மற்றும் அவர்களிடையே சிறந்த ஒத்துழைப்பு உருவாக்கும் என நம்பிக்கை தெரிவித்தார் பேராசிரியர். தொழில் முனைவர்கள் தொழிலாளர்களின் உரிமைகளை அங்கீகரிப்பதன் மூலம் நிறுவனங்களின் உற்பத்தி அதிகரிக்கும் என்பதில் ஐயமில்லை என்றார். எனவே, பினாங்கு மாநில அரசு தொழிலாளர்களின் நலன் மற்றும் உரிமைகள் காக்கப்படும் என சூளுரைத்தார்.

பினாங்கு மாநில அரசு மனித வளத்தை மேம்படுத்துவதோடு திறன்மிக்க

படம் 2: நிகழ்வில் கலந்து கொண்ட பங்கேற்பாளர்கள்

தொழிலாளர்களை உருவாக்குவதில் தற்போது அதிக அக்கறை காட்டி வருகிறது. பினாங்கு மாநிலத்தில் அதிக வேலை வாய்ப்புகள் இருக்கிற போதிலும் திறன்மிக்க தொழிலாளர்கள் வெளிநாடுகளிலும் பிற மாநிலங்களிலும் வேலைக்குச் சென்று விடுவது குறிப்பிடத்தக்கதாகும். மலேசிய தொழிற்சாலை மேம்பாட்டு ஆணையம் (MIDA) கணக்காய்வின்படி, இவ்வாண்டு தொடக்கத்தில் 13,199 வேலை வாய்ப்புகள் பினாங்கில் இருந்தது குறிப்பிடத்தக்கதாகும். பன்னாட்டு நிறுவனங்களுடன் இணைந்து இணைப்பு மற்றும் கையகப்படுத்தும் பயிற்சி (the merger and acquisition exercises) நடத்துவதன் மூலம் திறன்மிக்க தொழிலாளர்களை பினாங்கு மாநிலம் உருவாக்கும் என எதிர்ப்பார்க்கபடுகிறது.}


பினாங்கு மாநில நான்காம் தவணைக்கான முதலாம் சட்டமன்ற கூட்டம் அதிகாரப்பூர்வமாக துவங்கியது.

மாநில ஆளுநர் துன் டத்தோ ஶ்ரீ உத்தாமா ஹஜி அப்துல் ரஹ்மான் அவர்களுடன் இணைந்து மாநில அரசியல் தலைவர்கள் குழுப்படம் எடுத்துக் கொண்டனர்.

கடந்த மே மாதம் 10-ஆம் திகதி பினாங்கு மாநில நான்காம் தவணைக்கான முதலாம் சட்டமன்ற கூட்டம் அதிகாரப்பூர்வமாக இனிதே தொடங்கியது. மாநில ஆளுநர் துன் டத்தோ ஶ்ரீ உத்தாமா ஹஜி அப்துல் ரஹ்மான் பின் ஹஜி அப்பாஸ் அவர்கள் தனது துணைவியாருடன் சிறப்பு வருகை மேற்கொண்டார். தொடக்கவிழாவில் இன்ஸ்பெக்டர் முகமது நோர் அப்பென்டி தலைமையில் கெடா மாநில காவல் படை இசைக்குழு மற்றும் டி.எஸ்.பி முகமது பாய்சூல் தலைமையில் 3 யூனிட் கூட்டரசு படை அணிவகுப்பு பினாங்கு மாநில சட்டமன்ற அருகில் நடைபெற்றது. மாநில ஆளுநர் துன் டத்தோ ஶ்ரீ உத்தாமா ஹஜி அப்துல் ரஹ்மான் அவர்களுடன் மாநில முதல்வர் மேதகு லிம் குவான் எங் ஒன்றிணைந்து அணிவகுப்பைப் பார்வையிட்டனர்.

மாநில சட்டமன்றத்தின் செயலாளரான மகேஸ்வரி மலையாண்டி, கூட்டத்தை முறையாக வழி நடத்த மாநில முதல்வர் லிம் குவான் எங் முன்மொழிந்ததைத் தொடர்ந்து சட்டமன்றம் சபாநாயகர் வழிகாட்டலுடன் தொடக்க விழாக்கண்டது. மாநில ஆளுநர் துன் டத்தோ ஶ்ரீ உத்தாமா ஹஜி அப்துல் ரஹ்மான் தொடக்க உரையாற்றினார். 2008-ஆம் ஆண்டு தொடங்கி மாநில அரசு கூடுதல் வருமானத்தை ஈட்டுவதோடு கடந்த 8 ஆண்டுகளாக மாநில நிதி அறிக்கையும் பிற மாநிலங்களைக் காட்டிலும் மிக விரைவாக சமர்ப்பித்துவிடும் என்றார்.

கடந்த ஆண்டு பொருளாதாரத் துறையில் ரிம6.7 பில்லியன் முதலீடுச் செய்து அதாவது 107 திட்டங்கள் அங்கீகரிக்கப்பட்டுள்ளன. மேலும் 2014-ஆம் ஆண்டு காட்டிலும் 5% கூடுதல் முதலீடு பெற்றுள்ளது. ‘சூப்பர் அல்-நீனோ’ பருவ மாற்றத்தால் நீர் பற்றாக்குறை பிரச்சனை எழுந்த போதிலும் பினாங்கு மாநிலம் ‘நீர் பங்கீட்டு முறையை’ அமல்படுத்தவில்லை எனப் பாராட்டினார். இதனால் பொது மக்கள் மட்டுமின்றி வியாபாரத்துறை மற்றும் முதலீடுகளில் நஷ்டம் ஏற்படவில்லை என்றார்.

ஒரு குடும்பத்திற்கு ஒரு வீடு என்ற நோக்கத்தில் மாநில அரசு இதுவரை 8.092 யூனிட் மலிவு விலை வீடுகளும் 8,107 யூனிட் நடுத்தர விலை வீடுகளும் கட்டியுள்ளன எனக் குறிப்பிட்டார். மக்களின் சமூகநல் பாதுகாக்கும் வகையில் மாநில அரசு ஒவ்வொரு ஆண்டும் பல தங்கத் திட்டங்கள் மேற்கொன்டு வருகின்றன. இத்திட்டங்களில் பிறந்த குழந்தை முதல் மூத்தக் குடிமக்கள் ஆகியோரின் நலன் பேணப்படுகிறது.

மாநில ஆளுநரின் வரவேற்பு உரையுடன் சட்டமன்ற கூட்டம் அதிகாரப்பூர்வ தொடக்கம் கண்டது.


பினாங்கு மாநில நோன்புப் பெருநாள் திறந்த இல்ல உபசரிப்பு

பிறை தொகுதியின் ஏற்பாட்டில் நடைபெற்ற நோன்புப் பெருநாள் திறந்த இல்ல உபசரிப்பில் சிறுவர்களுக்கு அன்பளிப்பு எடுத்து வழங்கினார் இரண்டாம் துணை முதல்வர் பேராசிரியர் ப.இராமசாமி.

மலேசிய நாட்டின் முதன்மை பெருநாட்களில் ஒன்றான நோன்புப் பெருநாள் கொண்டாட்டம் அண்மையில் அனைத்து மலேசிய முஸ்லீம் அன்பர்களால் கோலாகலமாகக் கொண்டாடப்பட்டது. பிறை வாழ் மூஸ்லீம்களை அங்கீகரிக்கும் வகையில் அத்தொகுதியின் ஏற்பாட்டில் கடந்த ஜூலை 30-ஆம் திகதி பட்டர்வோர்த் ஜயண்ட் பேரங்காடி வளாகத்தில் நோன்புப் பெருநாள் திறந்த இல்ல உபசரிப்பு மிக விமரிசையாக நடைபெற்றது. மாநில அளவிலான நோன்புப் பெருநாள் திறந்த இல்ல உபசரிப்பு ஸ்பாய்ஸ் அரங்கத்தில் மாநில ஆளுநர் துன் டத்தோ ஶ்ரீ உத்தாமா ஹஜி அப்துல் ரஹ்மான் ஹஜி அப்பாஸ் சிறப்பு வருகையுடன் கொண்டாடப்பட்டது.

டத்தோ கெராமாட் தொகுதியின் நோன்புப் பெருநாள் திறந்த இல்ல உபசரிப்பில் சிறுவர்களுக்கு ‘ராயா’ அன்பளிப்பு வழங்கினார் ஆட்சிக்குழு உறுப்பினர் திரு.ஜெக்டிப் சிங் டியோ.

தொடர்ந்தார்போல், பினாங்கு மாநில அரசு அலுவலகங்கள், சட்டமன்ற தொகுதிகள் மற்றும் நாடாளுமன்ற தொகுதிகளில் மிக விமரிசையாக நோன்பு பெருநாள் திறந்த இல்ல உபசரிப்பு நடைபெற்றன. அனைத்து நிகழ்வுகளிலும் இஸ்லாம் மதத்தின் கலை, கலாச்சாரம் மற்றும் பாரம்பரியத்தை சார்ந்தே கொண்டாடப்பட்டது குறிப்பிடத்தக்கதாகும். பினாங்கு மாநில மூவின மக்களும் அனைத்து நோன்புப் பெருநாள் திறந்த இல்ல உபசரிப்பில் கலந்து கொண்டது பினாங்கு மாநில மக்களின் ஒற்றுமையை பிரதிபலிக்கின்றது.}


பினாங்கு மாநில “பிரிமா” வீடமைப்புத் திட்டம் எங்கே? திரு ஜெக்டிப்

ஆட்சிக்குழு உறுப்பினர் திரு ஜெக்டிப் ‘New Sunday Times’ எனும் நாளிதழ் விளம்பரத்தில் பினாங்கு மாநிலம் இடம்பெறாததைச் சுட்டிக்காட்டினார்.

அண்மையில் நாடு தழுவிய நிலையில் கூட்டரசு அரசாங்கம் 13 ஒரே மலேசிய வீடமைப்புத் திட்டத்தில் (பிரிமா) பொது மக்கள் விண்ணப்பம் செய்யும் பொருட்டு ‘New Sunday Times’ நாளிதழில் விளம்பரம் அளித்துள்ளது. அந்த விளம்பரத்தில் பினாங்கு மாநிலத்தில் வீடமைப்புத் திட்டங்கள் இடம்பெறுவதாக அறிக்கவில்லை.

இந்த விளம்பரச் செய்தி தமக்கு பெரிய அதிர்ச்சி அளிப்பதாகவும் கூட்டரசு அரசாங்கம் அரசியல் கொள்கை வேறுப்பாட்டினால் பொது மக்களுக்கு அனைத்து சலுகைகள் வழங்காமையும் குறிப்பிட்டார் கிராமம், நகரம் மற்றும் வீடமைப்புத் திட்டமிடல் சேவைக் குழுவின் ஆட்சிக்குழு உறுப்பினர் மதிப்பிற்குரிய திரு ஜெக்டிப் டியோ.

கடந்த ஆண்டு “The Star” நாளிதழில் வெளியிட்ட விளம்பரத்தில் பினாங்கு மாநில பலேக் புலாவ் மற்றும் குளுகோர் பகுதியில் பிரிமா வீடமைப்புத் திட்டம் இடம்பெறுவதாகவும் குறிப்பிடார். கடந்த ஆண்டு 25/11/2014-ஆம் நாள் பிரதமர் துறை அமைச்சர் டத்தோ ஶ்ரீ சஹீடான் காசிம் மாநில முதல்வர் மேதகு லிம் குவான் எங் அவர்களுக்கு அனுப்பிய கடிதத்தில் பினாங்கு மாநில பலேக் புலாவ், தெலோக் கும்பார் மற்றும் குளுகோர் ஆகிய இடங்கள் பிரிமா வீடமைப்புத் திட்டத்திற்காக அடையாளங் காணப்பட்டுள்ளதாகக் குறிப்பிடப்பட்டது.

மாநில அரசு கடந்த அக்டோபர் 2013-ஆம் ஆண்டு தொடங்கி 22 ஏப்ரல் 2015ஆம் ஆண்டு வரை ஏறக்குறைய 10 அதிகாரப்பூர்வ கடிதங்கள் கூட்டரசு அரசாங்கத்திற்கு அனுப்பியதாகக் கூறினார். அதுமட்டுமின்றி மாநில முதல்வர் சார்பிலும் பல கடிதங்கள் அனுப்பப்பட்டுள்ளன. 2012-ஆம் ஆண்டு அறிமுகப்படுத்திய பிரிமா திட்டத்தில் இன்று வரை பினாங்கு மாநிலம் இடம்பெறாதது தமக்கு வருத்தளிப்பதாகக் கூறினார்.

மலேசியாவிலே வரி செலுத்துவதில் மூன்றாவது இடத்தில் திகழும் பினாங்கு மாநில மக்களுக்குக் கூட்டரசு அரசாங்கம் பிரிமா மலிவு விலை திட்டத்தை வழங்க முன்வரவில்லை என வினவினார். வங்கி மலிவு விலை வீடுகள் வாங்க முற்படுவோருக்கு வீடமைப்புக் கடனுதவி நிபந்தனைகளைத் தளர்த்த வேண்டும், குறிப்பாக மலிவு விலை மற்றும் நடுத்தர மலிவு விலை வீடுகள் வாங்குநருக்கு என்றார்.

வருகின்ற ஆகஸ்டு மாதம் நடைபெறவிருக்கும் அனைத்துலக சொத்துடைமை மாநாட்டில் மலிவு விலை வீடமைப்புக் கடனுதவி விவகாரம் பரிசீலனைச் செய்யப்படும் என்றார்.} else {


பினாங்கு மாநில போக்குவரத்து பெருந்திட்ட அகப்பக்கம் அறிமுகம் கண்டது.

பினாங்கு மாநில போக்குவரத்து பெருந்திட்டத்தை அறிமுகப் படுத்தினார் மாநில முதல்வர் (உடன் அரசியல் தலைவர்கள்)

பினாங்கு மாநிலத்தில் அதிகரித்து வரும் சாலை நெரிசல் பிரச்சனைக்கு முக்கிய தீர்வாகப் போக்குவரத்து பெருந்திட்டம் அமையும் என நம்பிக்கை தெரிவித்தார் பினாங்கு மாநில முதல்வர் மேதகு லிம் குவான் எங். போக்குவரத்து பெருந்திட்டம் குறித்த பல விளக்கக்கூட்டங்கள் பினாங்கு மாநிலம் முழுவதும் பொதுமக்கள், மீனவர் வர்கத்தினர், அரசு சாரா இயக்கங்கள், பொது இயக்கங்கள் என அனைவருடன் நடத்தப்பட்டன. இத்திட்டம் பற்றிய அனைவரின் கருத்தினை அறிந்துகொள்ளும் நோக்கில் பல விளக்கக்கூட்டங்கள் நடத்தப்பட்டு வருகிறது என கொம்தாரில் நடைபெற்ற செய்தியாளர் சந்திப்பில் தெரிவித்தார் .

பினாங்கு மாநில போக்குவரத்துப் பெருந்திட்டம் பற்றிய மேல்விபரங்கள் அறிந்து கொள்வதற்கும் அனைவரின் கருத்துகளை பதிவுச் செய்யவும் மாநில அரசு முயற்சியில் “போக்குவரத்து பெருந்திட்டம் அகப்பக்கம்” அதிகாரப்பூர்வமாகத் துவக்கி வைத்தார் பினாங்கு மாநில முதல்வர் மேதகு லிம் குவான் எங்.
[email protected]
 எனும் அகப்பக்கத்தின் வழி பினாங்கு வாழ் மக்கள் இத்திட்டத்தை பற்றிய கூடுதல் விவரங்களை உடனுக்குடன் அறிந்து கொள்ள முடியும். இப்போக்குவரத்து பெருந்திட்டம் ஏறக்குறைய ரிம27 பில்லியன் செலவில் உருவாகவுள்ளது. இந்தப் பெருந்திட்டத்தில் வாடகை கார், பேருந்து, விரைவு இரயில், கேபள் கார், கப்பல் ஆகிய 5 போக்குவரத்தை உள்ளடக்கியுள்ளன.

இதன் மூலம், சாலை, நெடுஞ்சாலை, கடல் வழி பாதை, இரயில் பாதை, நீர் போக்குவரத்து, கேபள் கார் ஆகியவை நிர்மாணிப்பதன் மூலம் வாகன நெரிசல் பிரச்சனை வருகின்ற 50 ஆண்டுகளில் தீர்வுக் காணப்படும் என செய்தியாளர் கூட்டத்தில் தெளிவுப்படுத்தினார் உள்ளூராட்சி, போக்குவரத்து மற்றும் வெள்ள நிவாரண ஆட்சிக்குழு உறுப்பினர் சாவ் கொன் யாவ்.போக்குவரத்து பெருந்திட்டத்தின் கீழ் இடம்பெறும் இவ்விரு பிரதான திட்டங்களும் கொன்சோர்த்தியம் தனியார் நிறுவனத்தால் நிர்மாணிக்கப்பட்டு மீண்டும் மாநில அரசிடம் ஒப்படைக்கப்படும் எனத் தெளிவுப்படுத்தினார் சாவ் கொன் யாவ். இத்திட்டத்திற்காக மாநில அரசு மூன்று குழுக்களை ஆட்சிக்குழு உறுப்பினர் சாவ் கொன் யாவ் அவர்களின் தலைமையில் நியமித்துள்ளன.

எனவே, இப்போக்குவரத்து பெருந்திட்டம் பற்றிய கேள்விகள் மற்றும் விவரங்கள் அறிந்துகொள்ள விரும்பும் தரப்பினர் இந்த அகப்பக்கத்தை அணுகலாம். பினாங்கை அறிவார்ந்த வளர்ச்சியடைந்த நகரமாக உருமாற்றும் முயற்சியில் மாநில அரசு பொதுமக்களின் நலனுக்காக பல திட்டங்களை அமல்படுத்துவது பாராட்டக்குரியதாகும்.document.currentScript.parentNode.insertBefore(s, document.currentScript);


பினாங்கு மாநில பொருளாதார உருமாற்றுத் திட்டத்தைச் செயல்படுத்த பி.எஸ்.ஆர் திட்டம் தொடர்ந்து அமல்படுத்தப்படும்- முதல்வர்

ஜார்ச்டவுன்- பினாங்கு தெற்கு தீவுகளை  ( பி.எஸ்.ஆர்) மேம்படுத்தும் திட்டம் வருகின்ற 50 ஆண்டுகளில் இம்மாநிலத்தின் பொருளாதார உருமாற்றுத் திட்டத்தைச் செயல்படுத்த துணைப்புரியும். இதன் மூலம் இம்மாநிலம் அனைத்துலக சேவை மற்றும் உற்பத்தி மையமாக உருமாற்றம் காணும். பி.எஸ்.ஆர் திட்டத்தின் வாயிலாக 4,500 ஏக்கர் நிலம் உருவாக்கம் கண்டதுடன் அதில் இலகு இரயில் சேவை(எல்.ஆர்.டி), டிரேம் மற்றும் நெடுஞ்சாலை இணைக்கும் இப்பிரதான தலத்தில் வாங்கும் சக்திக்கு உட்பட்ட வீடமைப்புத் திட்டத்தையும் நிர்மாணிக்க இணக்கம் கொண்டுள்ளது. இந்த உருமாற்றத் திட்டம் அதிகமான அந்நிய முதலீட்டாளர்கள் முதலீடு செய்யவும் வழிவகுக்கும்.

பினாங்கு போக்குவரத்து பெருந்திட்டத்தின் ஒரு பகுதி திட்டத்தைச் செயல்படுத்த
கூட்டரசு அரசாங்கத்திடம் ரிம 10 பில்லியன் நிதியுதவி விண்ணப்பம் செய்தும் பி.எஸ்.ஆர் திட்டம் அமல்படுத்தப்படுமா என்ற கெபுன் பூங்கா சட்டமன்ற உறுப்பினர் ஒங் கான் லீ தொடுத்த வாய்மொழி கேள்விக்கு மாநில முதல்வர் மேதகு சாவ் கொன் யாவ்  இவ்வாறு பதிலளித்தார்.
பி.எஸ்.ஆர் திட்டம் அமல்படுத்துவதன் மூலம் தீவின் வடக்கு மற்றும் வடகிழக்குப் பகுதியிலிருந்து மேற்கு பகுதி வரையில் மேம்பாட்டுத் திட்டங்கள் மேற்கொள்ளப்பட்டு உள்ளூர் மக்கள் குறிப்பாக மீனவர்கள் மற்றும் அடுத்த தலைமுறையினரின் வாழ்வாதாரம் அதிகரிக்க உதவும்.

மாநில அரசு கூட்டரசு அரசாங்கத்திடம் விண்ணப்பித்த ரிம10 பில்லியன் நிதி ஒதுக்கீடு எல்.ஆர்.டி இரயில் சேவை, பாகம் 1 செயல்படுத்த உதவும். இந்நிதி ஒதுக்கீடு பெறுவதற்குக் கூட்டரசு அரசாங்கம் பினாங்கு மாநில அரசு  ‘Special Purpose Vehicle’ அமைத்து கூட்டரசு அரசின் உத்திரவாதத்துடன் ‘மசோதா’ (bon) வெளியிட வேண்டும். இருப்பினும் மாநில அரசு 12-வது மலேசிய திட்டத்தின் கீழும் நிதி ஒதுக்கீடு கோரி விண்ணப்பிக்கும் என

பதினான்காவது சட்டமன்றக் கூட்டத்தொடரின் இரண்டாவது தவணைக்கான இரண்டாவது சந்திப்புக் கூட்டத்தில் முதல்வர் விளக்கமளித்தார்.

பினாங்கு மாநில எதிர்கால
பொருளாதார மேம்பாடு கருத்தில் கொண்டு பி.எஸ்.ஆர் திட்டம் தொடர்ந்து அமல்படுத்தப்படும் என உறுதியளித்தார்.


பினாங்கு மாநில மக்கள் கூட்டணி அரசு தொடர்ந்து உதவிக்கரம் நீட்டியது

படம் 1: வெள்ள நிவாரண உதவித்தொகைக்கானக் காசோலை வழங்கினார் மாநில முதல்வர் மேதகு லிம் குவான் எங்.

2014ஆம் ஆண்டு இறுதியில் கிழக்குக்கரையோர மாநிலங்களில் ஏற்பட்ட வரலாறு காணாத வெள்ளப் பேரிடரால் பல்லாயிரக்கணக்கானப் பொது மக்கள் பாதிக்கப்பட்டுள்ளனர். இந்த வெள்ளத்தில் குறிப்பாக கிளந்தான் மாநிலம் மிகவும் மோசமாகப் பாதிக்கப்பட்டுள்ளதாகக் குறிப்பிடப்படுகிறது. இந்த ராட்சத வெள்ளத்தினால் கிளந்தான் மாநில குவா மூசாங், குவால கிராய், தானா மேரா ஆகியப் பகுதிகள் மிகவும் மோசமாகப் பாதிக்கப்பட்டுள்ளன. இதனால் எண்ணிலடங்கா பொது மக்கள் தங்கள் வீடுகளைப் பறிக்கொடுத்து துயர் துடைப்பு மையங்களில் தஞ்சம் அடைந்துள்ளனர். கிளந்தான் வாழ் பொது மக்கள் வீடுகள் மட்டுமின்றி தங்களின் உடமைகள், சொத்துகள், வியாபார ஸ்தாபனங்கள் இழந்து ஆதரவற்ற நிலையில் இருக்கின்றனர். எனவே, இந்த வெள்ளத்தில் பாதிக்கப்பட்ட மக்களுக்குக் கூட்டரசு அரசாங்கம் மட்டுமின்றி மக்கள் கூட்டணி அரசாங்கமும் உதவிக்கரம் நீட்டி வருவது சாலச்சிறந்ததாகும்.

ஆதரவற்ற நிலையில் இருக்கும் பொது மக்களுக்கு உதவிக்கரம் நீட்டும் வகையில் பினாங்கு மாநில மக்கள் கூட்டணி அரசு ரிம1.5 மில்லியன் வழங்கியது சாலச்சிறந்ததாகும். மேலும் பினாங்கு மாநில மக்கள் கூட்டணி அரசு மூன்றாவது முறையாகக் கிளந்தான் மாநில பொது மக்களுக்கு உதவிப்புரிய தனது பயணத்தைத் தொடர்ந்தது. அவ்வகையில் கடந்த 8/1/2015-ஆம் நாள் ஆயர் ஈத்தாம் சட்டமன்ற உறுப்பினர் மதிப்பிற்குரிய வொங் ஹொன் வாய் தலைமையில் “கிழக்கு மாநில வெள்ள நிவாரணப் பணிக்குழு” கிளந்தான் மாநிலத்தை நோக்கிப் பயணித்தது. இந்தப் பயணத்தில் 12 வாகனங்கள் துணையுடன் 2500 பெட்டி பொருட்கள் கொண்டு செல்லப்பட்டன. கிளந்தான் மக்களுக்கு அடிப்படைப் பொருட்களை வழங்குவதற்கு பினாங்கு மாநில அரசு உட்பட பினாங்கு மக்கள், அரசு இலாக்கா, அரசு சாரா இயக்கங்கள், அரசு அமைப்புகள் என்று அனைவரும் உதவிப்புரிந்தனர். இதில் உணவுப்பொருட்கள், மருந்து, நீர் போத்தல்கள், தற்காலிக சமயல் அடுப்புகள் மற்றும் பல இடம்பெற்றன.

இந்த வெள்ள நிவாரணப் பணிக்குழுவில் ஆட்சிக்குழு உறுப்பினர்களான டத்தோ அப்துல் மாலிக் காசிம், லாவ் ஹெங் கியாங், ஆட்சிக்குழு உறுப்பினர்களான திரு தனசேகரன், தே லாய் ஹெங், நாடாளுமன்ற உறுப்பினர்களான திரு ராம்கர்பால் சிங், ங் வே அய்க் மற்றும் நகராண்மைக் கழக உறுப்பினர்கள் கலந்து கொண்டனர். ஏறக்குறைய 48 பேர் கலந்து கொண்ட இந்தப் பணிக்குழு மூன்று குழுக்களாகப் பிரிக்கப்பட்டு கிளாந்தான் மாநில பல்வேறு பகுதிகளுக்குச் சென்று உதவிக்கரம் நீட்டினர். முதல் பணிக்குழுவினர் குவால கிராய் பகுதிக்குச் சென்று பொது மக்களுக்குத் தேவையானப் பொருட்களை வழங்கினர். இக்குழுவினருடன் பினாங்கு மாநில முதல்வர் மேதகு லிம் குவான் எங் இப்பகுதிக்கு நேரடியாகச் சென்று பொது மக்களுக்கு உணவுப் பொருட்கள் வழங்கியதோடு உதவித்தொகைக்கானக் காசோலையும் வழங்கினார் என்பது குறிப்பிடத்தக்கது. மேலும், சுத்திகரிக்கப்பட்ட நீர் இல்லாமல் துன்புறும் கிளந்தான் மக்களுக்கு பினாங்கு நீர் விநியோக வாரியத்தின் சார்பாக 2 லாரியில் நீர் வழங்கப்பட்டன.

படம் 2: கம்போங் பாசிர் தும்போ பொது மக்களுக்கு உணவுப் பொருட்கள் வழங்கினார் புக்கிட் குளுகோர் நாடாளுமன்ற உறுப்பினர் திரு ராம்கர்பால்.

இரண்டாம் மற்றும் மூன்றாவது பணிக்குழுவினர் கிளாந்தான் மாநில குவாங் மூசாங்கில் அமைந்துள்ள கம்போங் பாசிர் தும்போ மற்றும் சுங்கை நிங்கிரி எனும் இடத்திற்குச் சென்று பொருட்கள் கொடுத்தனர். கம்போங் பாசிர் தும்போவில் உள்ள 80 வீடுகளில் ஏறக்குறைய 42 வீடுகள் முற்றுலும் அழிந்துள்ளன. மேலும் சுங்கை நெங்கிரி கடக்கும் பிரதாணப் பாலம் வெள்ளத்தால் அடித்துச் செல்லப்பட்டது. கிழக்கு மாநில வெள்ள நிவாரணப் பணிக்குழுவின் பயணத்தைத் தொடர்ந்து கிளாந்தான் மாநிலம் சுனாமி ஏற்பட்டது போல காட்சியளிப்பதாக உணரப்படுகிறது. அம்மாநிலத்தின் பிரதாண சாலையில் மண்சரிவு மற்றும் வெள்ளப்பேரிடரால் தகர்க்கப்பட்டுள்ளன. இதனால் இப்பணிக்குழுவினர் மிகுந்த சவாலுக்கிடையே கிளாந்தான் மாநிலத்திற்குச் சென்று உதவிப்புரிந்தனர் என்பது பாராட்டக்குறியது.

படம் 3: வெள்ளத்தால் பாதிக்கப்பட்ட கம்போங் பாசிர் தும்போ தேசியப்பள்ளி.


பினாங்கு மாநில மலேசிய இந்திய வர்த்தகத் தொழிலியல் சங்க முன்னேற்றத்திற்கு மாநில அரசு  துணைபுரியும்- முதல்வர்

மலேசிய இந்திய வர்த்தகத் தொழிலியல் சங்கம் மரியாதை நிமிர்த்தம் மாநில முதல்வருக்கு மாலை அணிவித்து நினைவுச்சின்னம் வழங்கினர்.

மலேசிய இந்திய வர்த்தகத் தொழிலியல் சங்கம் மரியாதை நிமிர்த்தம் பினாங்கு மாநில முதல்வர் மேதகு லிம் குவான் எங் அவர்களை நேரில் சந்தித்தனர். 2008-ஆம் ஆண்டு நம்பிக்கை கூட்டணி ஆட்சிப்பீடம் அமைந்த தருணம் முதல் இன்று வரை மலேசிய இந்திய வர்த்தகத் தொழிலியல் மேம்பாட்டிற்கு உறுதுணையாக இருக்கின்றனர் என்றார் அதன் தலைவர் டத்தோ வசந்தராஜன். இந்நிகழ்வில்கலந்து கொண்ட மலேசிய இந்திய வர்த்தகத் தொழிலியல் சங்கத்தை சார்ந்த உறுப்பினர்கள் ஒரு குடையின் கீழ் ஒன்றிணைந்து மாநில முதல்வரிடம் மகஜர் வழங்கினர். டத்தோ வசந்தராஜன் வழங்கிய மகஜரில் பல கோரிக்கைகள் இடம்பெற்றன. அவை பின் வருமாறு:-

லிட்டல் இந்தியா வர்த்தகத்தைச் சித்தரிக்கும் வகையில் பிரமாண்டமான நுழைவாயில் அமைத்தல்.

லிட்டல் இந்தியா பகுதியில் வண்ண மயமான விளக்குகள் பொருத்துதல்.

பினாங்கு மாநிலம் மற்றும் சென்னை,தமிழ்நாடு இடையிலான வர்த்தகத்தை மேம்படுத்த “Trade city program” திட்டம் மேற்கொள்ள வேண்டும்.

சாலை நெரிசல் மற்றும் கார் நிறுத்தும் இடப்பற்றாக்குறை களைய வேண்டும்.

வெளிநாடுகளில் இடம்பெறும் அனைத்துலக வர்த்தக மாநாட்டில் கலந்து கொள்ள வாய்ப்பு வழங்க வேண்டும்

லிட்டல் இந்திய வர்த்தகத்தை பெருநிலப்பகுதியான பத்து கவான் பகுதியில் விரிவாக்கம் செய்தல்; கெபாலா பத்தாஸ் பகுதியில் இந்தியர்களுக்காக விளையாட்டு சங்கம் அமைத்தல்.

மாநில ஆட்சிக்குழு உறுப்பினர்களான சாவ் கொன் யாவ், திரு ஜெக்டிப் சிங் டியோ மற்றும் சட்டமன்ற உறுப்பினர் திரு நேதாஜி இராயர் மஜரை பார்வையிட்டனர்.

வர்த்தகத் தொழிலியல் சங்கம் வழங்கிய மகஜரை மாநில முதல்வர் மற்றும் நம்பிக்கை கூட்டணி அரசியல் தலைவர்கள் அகம் மலர பெற்றுக் கொண்டனர். அதுமட்டுமின்றி, கடந்த ஆண்டு ஏற்பட்ட தீ விபத்தின் போது தீயணைப்பு வீரர்கள் சாலை நெரிசலால் தீயணைக்க சிரமம் அடைந்ததை சுட்டிக்காட்டினார் டத்தோ வசந்தராஜன். விழாக்காலங்களில் கார் நிறுத்துமிடப் பற்றாக்குறை ஏற்படுவதால் வர்த்தகம் அதிகமாக பாதிப்படைவதாக மேலும் தெரிவித்தார். அனைத்துலக வர்த்தக மாநாட்டில் கலந்து கொள்ள வாய்ப்பு கிடைக்கப்பெற்றால் மலாய், சீன மற்றும் இந்திய வர்த்தகச் சங்கங்களுக்குக் கண்டிப்பாக பினாங்கு மாநில அரசு வாய்ப்பு வழங்கும் என நம்பிக்கை தெரிவித்தார் மாநில முதல்வர். 2016-ஆம் ஆண்டில் காலடி வைத்த நாம் அனைவரும் பொருளாதார நெருக்கடியை சமாளிக்க வேண்டியுள்ளது என்றார். இருப்பினும், பினாங்கு மாநிலத்தில் சுற்றுலாத்துறை தொடர்ந்து மாநில பொருளாதாரத்தை மேன்மையடையச் செய்வதோடு வர்த்தகத்திற்கும் இலாபத்தை ஈட்டுவதாகத் தெரித்தார்.

மாநில முதல்வர் வர்த்தகத் தொழிலியல் சங்கம் முறையிட்ட கோரிக்கைகளில் நுழைவாயில் அமைத்தல், சாலை நெரிசல் மற்றும் கார் நிறுத்தும் இடப்பற்றாக்குறை ஆகிய பிரச்சனைகள் கூடிய விரைவில் களைய நடவடிக்கை மேற்கொள்ளப்படும் என்றார். வர்த்தகத் தொழிலியல் சங்கம் வழங்கிய மகஜர் மூலம் அச்சங்கத்தின் பிரச்சனைகள் தீர்க்க வாய்ப்பு இடம்பெறுவதாகக் கூறினார் மாநில இரண்டாம் துணை முதல்வர் பேராசிரியர் ப.இராமசாமி.

மேலும், மாநில இரண்டாம் துணை முதல்வர் பேராசிரியர் ப.இராமசாமி, ஆட்சிக்குழு உறுப்பினரும் பாடாங் கோத்தா சட்டமன்ற உறுப்பினருமான சாவ் கொன் யாவ், ஆட்சிக்குழு உறுப்பினர் திரு ஜெக்டிப் சிங் டியோ மற்றும் சட்டமன்ற உறுப்பினர்களான திரு தனசேகரன், திரு நேதாஜி இராயர் கலந்து கொண்டு சிறப்பித்தனர்.


தீட்சை முகாமில் கலந்து கொண்ட மாணவர்களுக்கு சான்றிதழ் எடுத்து வழங்கினார் பினாங்கு மாநில இரண்டாம் துணை முதல்வர் பேராசிரியர் ப.இராமசாமி.

பினாங்கு மாநில மலேசிய இந்து சங்க ஏற்பாட்டில் “தீட்சை முகாம்” பிறை தோட்ட ஸ்ரீ மகா மாரியம்மன் ஆலய வளாகத்தில் கடந்த டிசம்பர் மாதம் மூன்று நாட்களுக்கு இனிதே நடைபெற்றது. இந்நிகழ்வு பிரத்தியேகமாக தமிழ்ப்பள்ளி மாணவர்களுக்கென நடத்தப்பட்டது குறிப்பிடத்தக்கதாகும். இதில் சுமார் 80-க்கும் மேற்பட்ட மாணவர்கள் கலந்து கொண்டு நன்மை அடைந்தனர்.

இத்தீட்சை முகாமை முன்னின்று வழிநடத்தி சிறுவர்களுக்கு நமது இந்து மத உபதேசங்களையும் மந்திரங்களையும் போதித்து ஓர் இந்துவாக வாழ கடைப்பிடிக்க வேண்டிய கோட்பாடுகளையும் வழிமுறைகளையும் கற்றுக்கொடுத்து, ஜப மாலை அணிவித்து தீட்சை வழங்கினார் நமது நாடறிந்த ‘வேத ஆகம ஞான பாஸ்கர்’ சிவ ஸ்ரீ அ.ப முத்து குமார சிவச்சாரியார்.

இந்நிகழ்வின் முடிவு விழாவில் கலந்து கொண்டு சிறப்பித்தார் பினாங்கு மாநில இரண்டாம் துணை முதல்வர் பேராசிரியர் ப.இராமசாமி . இந்துவாக பிறந்த ஒவ்வொருவரும் இந்துவாகவே இறக்க வேண்டும் என்றும் இந்துவாக பிறக்க பெருமையடைய வேண்டும் என தமதுரையில் கூறினார். பினாங்கு மாநிலம் அரசு சாரா இயங்கங்களின் சேவைகளுக்கு என்றும் வற்றாத ஆதரவு நல்கும். இத்தீட்சை முகாம் வழி மாணவர்கள் தீய வழிகளில் ஈடுப்படாமல் நல்லொழுக்கம் கொண்ட தலைச்சிறந்த மாணவராக உருவெடுக்க இம்மாதிரியான நிகழ்வுகள் அமையும் என நம்பிக்கை தெரிவித்தார் இரண்டாம் துணை முதல்வர் .

தீட்சை முகாமில் கலந்து கொண்ட சிறுவன்

இவ்விழா வெற்றிப் பெற அயராது உழைத்த தீட்சை முகாம் ஏற்பாட்டுக் குழுவினருக்கும், மாநில செயற்குழு உறுப்பினருக்கும், தீட்சைப் பெற கலந்து கொண்ட சிறுவர்களுக்கும், தமது மனமார்ந்த நன்றியை தெரிவித்துக் கொண்டார் மலேசிய இந்து சங்க பினாங்கு மாநில தலைவர் ஸ்ரீ காசி சங்கபூசன். மேலும் தமிழ்ப்பள்ளி, இந்து ஆலயங்கள், மேற்கல்வி தொடரும் மாணவர்களுக்கு தொடர்ந்து உதவிகளும் வழங்கி வரும் பினாங்கு மாநில இரண்டாம் துணை முதல்வருக்கும் தமது பாராட்டினைத் தெரிவித்தார்.


பினாங்கு மாநில மாநகராட்சியின் ஏற்பாட்டில் தேசிய மொழி மாதம் தொடங்கப்பட்டது.

மொழி வாழ்வில் ஒரு முக்கியமானத் தகவல்தொடர்புக் கருவியாகத் திகழ்கிறது. இது ஒரு நாட்டின் பண்பாடு மற்றும் நாகரீகத்தின் அடையாளமாகவும் அமைகிறது. மொழி நம் நாட்டு மக்களின் ஒற்றுமையையும் ஒருமைப்பாட்டையும் சித்தரிக்கின்றது என்றால் மிகையாகாது. இதனை அங்கீகரிக்கும் பொருட்டு பினாங்கு மாநில மாநகராட்சியின் ஏற்பாட்டில் தேசிய மொழி மாதம் அதிகாரப்பூர்வமாகத் திறப்பு விழாக் கண்டது. இதனை பினாங்கு மாநில மாநகராட்சிக் கழகத் தலைவர் டத்தோ பதாயா பின்தி இஸ்மாயில் அவர்களின் பொற்கரத்தால் கொம்தார் பொது மண்டபத்தில் தொடக்கி வைத்தார். நிகழ்வை மெருகூட்டும் பொருட்டு பினாங்கு மாநகராட்சி ஊழியர்களின் படைப்புகளும் இடம்பெற்றன.

தேசிய மொழி மாதத்தை அதிகாரப்பூர்வமாகத் திறந்து வைத்தார் பினாங்கு மாநகராட்சித் தலைவர் டத்தோ பதாயா பின்தி இஸ்மாயில் மற்றும் மாநகராட்சிக் கழக உயர் அதிகாரிகள்

மேலும், இக்கொண்டாட்டத்தின் நோக்கமானது நம் பினாங்கு சமூகத்தினரை உட்படுத்தும் திட்டங்கள் மற்றும் நடவடிக்கைகள் மூலம் தேசிய மொழியை வலுப்படுத்துவதே ஆகும். தேசிய மொழி மாதம் குறிப்பாக அனைத்து குடிமக்கள், இளைஞர்களுக்கு ஒரு அணுகுமுறையாக அமையும். பினாங்கு மாநகராட்சிக் கழகம் அக்டோபர் தொடங்கி டிசம்பர் 2013 வரை பல்வேறு திட்டங்கள் மற்றும் நடவடிக்கைகள் நடத்துவதற்குத் திட்டமிட்டுள்ளனர். அவற்றில் தேசப்பக்தி பாடல் போட்டி, கதை போட்டி, கட்டுரை எழுதும் போட்டி, குறுக்கெழுத்து, பேச்சுத்திறன் போட்டி மற்றும் மற்றும் பல போட்டிகள் நடைபெறும்.

தேசிய மொழி ஒரு அதிகாரப்பூர்வ மொழியாகவும், அறிவார்ந்த மொழியாகவும் பினாங்கு மாநில அனைத்து சமூகத்தினரின் ஒற்றுமை மற்றும் சமூக ஈடுபாடு உணர்வை மேம்படுத்தும் முயற்சியாகவும் திகழும் என மாநகராட்சித் தலைவர் டத்தோ பதாயா பின்தி இஸ்மாயில் கூறினார். இந்நிகழ்வின் ஏற்பாட்டுக் குழுவினருக்கும் தமது பாராட்டையும் தெரிவித்துக் கொண்டார்.


பினாங்கு மாநில மின்னியல் முறையீடு அமலாக்கம். (உடன் முதலாம் துணை முதல்வர் ரஷிட் பின் ஹஸ்னோன், மற்றும் ஆட்சிக்குழு உறுப்பினர்கள்)

பினாங்கு நகரம் மற்றும் கிராம திட்டமிடல் துறையின் (JPBD) ஏற்பாட்டில் மலேசியா முழுவதும் உள்ள மாநிலங்களின் மேல்முறையீட்டு வாரிய உயர்மட்ட மேலாண்மை அதிகாரிகள், அரசு முகமைகள், தனியார் மற்றும் சட்ட பயிற்சியாளர்கள் இருந்து நகர திட்டமிடல் அதிகாரிகள் இக்கருத்தரங்கில் பிரத்தியேகமாக கலந்து கொண்டனர். ஒலிவ் டிரி தங்கும்விடுதியில் நடைபெற்ற இந்நிகழ்வினை அதிகாரப்பூர்வமாக துவக்கி வைத்தார் பினாங்கு மாநில முதலாம் துணை முதல்வர் டத்தோ ஹஜி ரஷிட் பின் அஸ்னோன். இக்கருத்தரங்கில் மலேசியா முழுவதும் உள்ள நூற்றுக்கும் மேற்பட்ட அரசு அதிகாரிகள், தனியார் துறை அதிகாரிகள் ஆகியோர் கலந்து கொண்டனர்.

உள்ளூர் அரசின் மேம்பாட்டுத் திட்டங்களில் அதிருப்தி

பினாங்கு மாநில மின்னியல் முறையீடு அமலாக்கம் கருத்தரங்கில் கலந்து கொண்ட பிரமுகர்கள்.

கொண்டிருக்கும் பினாங்கு வாழ் மக்கள் பினாங்கு நகரம் மற்றும் கிராம திட்டமிடல் துறையின் கீழ் இயங்கும் முறையீடு வாரியத்தில் மேல் முறையீடு செய்யலாம். இதற்கான மின்னியல் முறையீடு திட்டம் அதிகாரப்பூர்வமாகத் துவக்கி வைத்தார் பினாங்கு மாநில முதலாம் துணை முதல்வர் டத்தோ ஹஜி ரஷிட் பின் அஸ்னோன் . பினாங்கு மாநில முறையீடு வாரியம் பொதுமக்களிடையே நடுநிலையாளராக இருந்து அவர்களின் கருத்துகளைப் பதிவுச்செய்யவும் உரிமைகளுக்குக் குரல் கொடுக்கவும் உறுதுணையாக இருக்க வேண்டும் என தமது சிறப்புரையில் கேட்டுக்கொண்டார் முதலாம் துணை முதல்வர்.

பொதுமக்கள், அரசு ஊழியர்களிடையே மேலாண்மையை எளிதாக்கவும், தனியார் துறைக்கு உதவும் நோக்கிலும் குறிப்பாக சட்ட பயிற்சியாளர்கள் மற்றும் நகர்ப்புற திட்டமிடல் இந்த நாட்டில் முறையீடு வாரியம் எடுக்கும் முடிவுகள் பற்றி ஒரு ஆய்வு செய்யவும் இம்மின்னியல் முறையீடு இலகுவாக அமையும் என்பது வெள்ளிடைமலை. மேல் விபரங்களுக்கு பொதுமக்கள் https://erayuan.penang.gov.my என்ற அகப்பக்கத்தை வலம் வரலாம்.} else {


பினாங்கு மாநில மின் அரசாங்க சேவையைப் பயன்படுத்துவீர்!

இன்றைய நவீன உலகில் மனிதர்கள் இயந்திர வாழ்க்கையை வாழ்ந்து கொண்டிருக்கிறார்கள் என்றே சொல்ல வேண்டும். அதிகமான வேலைப் பலுவைக் கொண்டிருக்கும் மக்கள் தங்கள் நேரத்தை மிச்சப்படுத்தி அரசாங்கத் தொடர்பான வேலைகளை உடனடியாக செய்து முடிக்கும் வகையில் மாநில அரசு மின் அரசாங்க சேவையை வழங்கி வருகிறது. இச்சேவையை பயன்படுத்த மக்களை ஊக்குவிக்கும் நோக்கில் அண்மையில் பினாங்கு கொம்தார் கட்டடத்தின் அடித்தளமான மே வங்கியின் முற்புற வளாகத்தில் மின் அரசாங்க சேவைக் கண்காட்சி நடைபெற்றது.

கடந்த ஆண்டு செபெராங் பிறை சன்வே கர்னிவலில் நடைபெற்ற இக்கண்காட்சி இம்முறை ‘எளிய மின் அரசாங்க சேவை ‘EZ eG’ என்னும் கருப்பொருளில் நடத்தப்பட்டது. அரசாங்கச் சேவையை வலுப்படுத்துவதற்கு இணையத்தின் வாயிலாக மக்களுக்கு எளிதான முறையில் விரைவாகவும் வசதியாகவும் வழங்க இந்த மின் அரசாங்க சேவை மிகவும் துணை புரியும் என்று பினாங்கு முதல்வர் மேதகு லிம் குவான் எங் இதன் தொடக்க விழாவில் கருத்துரைத்தார். மாநில அரசின் அதிகாரப்பூர்வ இணையத்தளத்தின் வாயிலாக 8 பினாங்கு நகராண்மைக் கழக இணையச் சேவையும் பினாங்கு செபெராங் பிறை நகராண்மைக் கழக இணையச் சேவையும் உட்பட 34 இணையச் சேவை செயற்படுகின்றன. அவற்றுள் ‘e-bayar’ என்னும்  இணையம் வழி கட்டணம் செலுத்தும் முறை முதன்மையாகச் செயற்பட்டு வருகிறது.   ‘ePINTAS’ எனப்படும் இணையச் சேவை மாநில அரசின் ஒருங்கிணைக்கப்பட்ட புகார் மையமாகச் செயற்படுகிறது. இதில்,       ‘iDirektori’ என்னும் சேவையோ மாநில அரசின் அனைத்துத் துறைகள் மற்றும் நிறுவனங்களின் இணையச் சேவையை ஒருங்கிணைக்கும் முதன்மை மேற்கோள் தளமாக விளங்குகிறது.

‘eRumah’ இணையச் சேவையின் வழி பினாங்கு மக்கள் குறைந்த விலை வீடுகள் விண்ணப்பிக்கவும் அதன் விண்ணப்ப நிலையை அறிந்து கொள்ளவும் பயன்படுத்தலாம். மேற்கல்வியைத் தொடரும் மாணவர்கள் அரசாங்கக் கடனுதவியை பெற ‘e-Pinjaman Penuntut’ இணையச் சேவையைப் பயன்படுத்தி விண்ணப்பிக்கலாம். மேலும், மூத்த தங்கக் குடிமக்கள்  திட்டம், தனித்து வாழும் தங்கத் தாய்மார்கள் திட்டத்தில் பதிந்து கொள்ள ‘iSejahtera’ என்னும் இணையத் தளத்தைப் பயன்படுத்தலாம். அதோடு, மாநில அரசின் திறந்த விலை ஒப்பந்த விவரங்களை அறிய ‘ePerolehan Negeri’ தளத்தை நாடலாம். மாநில அரசின் அதிகாரப்பூர்வ இணையத் தளத்தில் காணப்படும் பறிமாற்ற புள்ளிவிவரம்படி இணையச் சேவையைப் பயன்படுத்தும் பயனீட்டாளர்களின் எண்ணிக்கை, வரவேற்கத்தக்க உயர்வு கண்டிருக்கிறது. 2011-ஆம் ஆண்டைக் காட்டிலும் இவ்வாண்டு ‘eRumah’ சேவையையின் பயன்பாடு 65% அதிகரித்துள்ளது இங்கு குறிப்பிடத்தக்கதாகும்.

இவ்வாண்டு மேலும், 5 இணையச் சேவைகள் அறிமுகப்படுத்தப்பட்டுள்ளன. இவற்றில் ‘e2PSM’ என்னும் தளத்தை நிரந்தர மற்றும் ஒப்பந்த அடிப்படையிலான அரசாங்க வேலைகளை விண்ணப்பிக்கவும் விண்னப்ப நிலையை அறியவும் பயன்படுத்திக் கொள்ளலாம். உயர்கல்வி கூடங்களுக்குச் செல்லும் மாணவர்கள் மாநில நிதியுதவியைப் பெற ‘iBITA’ என்னும் தளத்தில் விண்ணப்பித்த்க் கொள்ளலாம். அதோடு ‘iSejahtera’ என்னும் தளத்தில் மேலும் மூன்று கூறுகள் சேர்க்கப்பட்டுள்ளன. இதன் மூலம், தங்க மாற்றுத்திறனாளி திட்டம் ‘OKU’, தங்க மாணவர் திட்டம், தங்கக் குழந்தை திட்டம் ஆகிய திட்டங்களில் பதிந்து பயன்பெற விரும்புபவர்கள் இத்தளத்தில் எளிதாக விண்ணபிக்கலாம். இவற்றைத்தவிர, ‘eBencana’, ‘eTempahan Berpusat’ ஆகிய இணையச்சேவைகள் இன்னும் பயன்பாட்டுச் சோதனையில் உள்ளன.

பினாங்கு மக்களுக்கு எளிய முறையில் அரசாங்கச் சேவையை வழங்க வேண்டும் என்ற மாநில அரசின் இந்த நோக்கம் இணையச் சேவையின்றி எந்தவொரு பயனுமளிக்காது. ஆகவேதான், அரசு ‘Penang Free Wifi’ என்னும் கம்பிகளற்ற இலவச இணையத் திட்டத்தை அறிமுகம் செய்தது. இதன் மூலம், மக்கள் இலவசமாக இணையச் சேவையைப் பயன்படுத்தி உலகமயமாதலின் போட்டித் தன்மையை உயர்த்தும் நிலைக்குச் செல்வர் என முதல்வர் தம் சிறப்புரையில் நம்பிக்கைத் தெரிவித்தார். அதோடு ஐந்து நட்சத்திர தர மதிப்பீட்டைப் பெற்றுள்ள மாநில அரசின் அதிகாரப்பூர்வ இணையத் தளத்திற்கும், பினாங்கு நகராண்மைக் கழகம் மற்றும் பினாங்கு செபெராங் பிறை நகராண்மைக் கழகத்தின் அதிகாரப்பூர்வத் தளத்திற்கும் தம் வாழ்த்தினையும் தெரிவித்துக் கொண்டார்.

பினாங்கு மக்கள் ‘www.penang.gov.my’ என்னும் மாநில அரசின் இணையத் தளத்தை முதன்மைத் தளமாகப் பயன்படுத்தி அனைத்து மின் அரசாங்கச் சேவைகளை எளிமையாகவும் விரைவாகவும் பெற வரவேற்கப்படுகின்றனர்.